text: αντίτυπα αριθ. 1, 2 και 3Α του δελτίου παράδοσης ΤR.2. Το τελωνείο προορισμού, αφού θεωρήσει τα αντίτυπα αριθ. 1 και 2, τα επιστρέφει χωρίς καθυστέρηση στην επιχείρηση μεταφορών και φυλάσσει το αντίτυπο αριθ. 3Α.ΜΕΤΑΦΟΡΕΣ ΕΜΠΟΡΕΥΜΑΤΩΝ ΜΕ ΠΡΟΟΡΙΣΜΟ Η ΠΡΟΕΛΕΥΣΗ ΑΠΟ ΤΡΙΤΕΣ ΧΩΡΕΣΜεταφορές με προορισμό τρίτες χώρεςΆρθρο 991. Εφόσον η μεταφορά αρχίζει στο εσωτερικό των συμβαλλομένων μερών και πρέπει να περατωθεί εκτός αυτών, εφαρμόζονται οι διατάξεις του άρθρου 96 παράγραφοι 1 έως 9 και του άρθρου 97.2. Το τελωνείο στο οποίο υπάγεται ο σταθμός των συνόρων από τον οποίο η μεταφορά εγκαταλείπει το έδαφος των συμβαλλομένων μερών αναλαμβάνει το ρόλο τελωνείου προορισμού.3. Στο τελωνείο προορισμού δεν απαιτείται η διεκπεραίωση διατυπώσεων.Μεταφορές με προέλευση από τρίτες χώρεςΆρθρο 1001. Όταν η μεταφορά αρχίζει στο εξωτερικό των συμβαλλομένων μερών και πρέπει να περατωθεί εντός αυτών, το τελωνείο στη δικαιοδοσία του οποίου υπάγεται ο μεθοριακός σιδηροδρομικός σταθμός διά του οποίου η αποστολή εισέρχεται στο έδαφος των συμβαλλομένων μερών, αναλαμβάνει χρέη τελωνείου αναχώρησης. Στο τελωνείο αναχώρησης δεν απαιτείται η διεκπεραίωση διατυπώσεων.2. Το τελωνείο στο οποίο προσκομίζονται τα εμπορεύματα αναλαμβάνει χρέη τελωνείου προορισμού. Οι διατυπώσεις που προβλέπονται στο άρθρο 98 διεκπεραιώνονται στο τελωνείο προορισμού.Μεταφορές που διέρχονται από το έδαφος των συμβαλλομένων μερώνΆρθρο 1011. Όταν μεταφορά αρχίζει και πρέπει να περατωθεί στο εξωτερικό των συμβαλλομένων μερών, τα τελωνεία που αναλαμβάνουν χρέη τελωνείου αναχώρησης, καθώς και εκείνα που αναλαμβάνουν χρέη τελωνείου προορισμού, είναι τα τελωνεία που αναφέρονται αντίστοιχα στο άρθρο 100 παράγραφος 1 και στο άρθρο 99 παράγραφος 2.2. Στα τελωνεία αναχώρησης και προορισμού δεν απαιτείται η διεκπεραίωση διατυπώσεων.Τελωνειακός χαρακτήρας των εμπορευμάτωνΆρθρο 102Τα εμπορεύματα που μεταφέρονται με τον τρόπο που αναφέρεται στο άρθρο 100 παράγραφος 1 ή στο άρθρο 101 παράγραφος 1 θεωρείται ότι κυκλοφορούν στο πλαίσιο της διαδικασίας Τ1, εκτός εάν ο κοινοτικός χαρακτήρας των εμπορευμάτων αυτών αποδεικνύεται σύμφωνα με τις διατάξεις του προσαρτήματος ΙΙ.ΤΜΗΜΑ 3ΑΛΛΕΣ ΔΙΑΤΑΞΕΙΣΠίνακες φόρτωσηςΆρθρο 1031. Το άρθρο 17 παράγραφος 3 και το άρθρο 62 ισχύουν για τους πίνακες φόρτωσης που επισυνάπτονται ενδεχομένως στη φορτωτική CIM ή στο δελτίο παράδοσης ΤR. Ο αριθμός των εν λόγω πινάκων αναφέρεται στη θέση που προορίζεται για την περιγραφή των συνημμένων εγγράφων, κατά περίπτωση, της φορτωτικής CIM ή του δελτίου παράδοσης ΤR.Εξάλλου, ο πίνακας φόρτωσης πρέπει να φέρει τον αριθμό του σιδηροδρομικού οχήματος στο οποίο αναφέρεται η φορτωτική CIM ή, κατά περίπτωση, τον αριθμό του εμπορευματοκιβωτίου που περιέχει τα εμπορεύματα.2. Για τις μεταφορές που έχουν αφετηρία το εσωτερικό του εδάφους των συμβαλλομένων μερών και αφορούν ταυτόχρονα εμπορεύματα που κυκλοφορούν στο πλαίσιο της διαδικασίας Τ1 και εμπορεύματα που κυκλοφορούν στο πλαίσιο της διαδικασίας Τ2, πρέπει να καταρτίζονται ξεχωριστοί πίνακες φόρτωσης. Όσον αφορά τις μεταφορές με μεγάλα εμπορευματοκιβώτια με την κάλυψη δελτίων παράδοσης ΤR, απαιτείται η κατάρτιση χωριστών πινάκων φόρτωσης για κάθε ένα μεγάλο εμπορευματοκιβώτιο που περιέχει ταυτόχρονα και τις δύο κατηγορίες εμπορευμάτων.Οι αύξοντες αριθμοί των πινάκων φόρτωσης που αφορούν κάθε μία από τις δύο κατηγορίες εμπορευμάτων πρέπει να αναγράφονται στη θέση η οποία προορίζεται για την περιγραφή των εμπορευμάτων, της φορτωτικής CIM ή του δελτίου παράδοσης ΤR, κατά περίπτωση.3. Στις περιπτώσεις που αναφέρονται στις παραγράφους 1 και 2 και για τους


text: σκοπούς των διαδικασιών που προβλέπονται στα άρθρα 75 έως 104, οι πίνακες φόρτωσης που επισυνάπτονται στη φορτωτική CIM ή στο δελτίο παράδοσης ΤR αποτελούν αναπόσπαστο μέρος αυτών και έχουν τα ίδια νομικά αποτελέσματα.Το πρωτότυπο των εν λόγω πινάκων φόρτωσης πρέπει να φέρει θεώρηση του σταθμού αποστολής.ΤΜΗΜΑ 4ΠΕΔΙΟ ΕΦΑΡΜΟΓΗΣ ΤΩΝ ΣΥΝΗΘΩΝ ΚΑΙ ΤΩΝ ΑΠΛΟΥΣΤΕΥΜΕΝΩΝ ΔΙΑΔΙΚΑΣΙΩΝ - ΣΥΝΔΥΑΣΜΕΝΕΣ ΣΙΔΗΡΟΔΡΟΜΙΚΕΣ-ΟΔΙΚΕΣ ΜΕΤΑΦΟΡΕΣΆρθρο 1041. Οι διατάξεις των άρθρων 75 έως 103 δεν αποκλείουν τη δυνατότητα χρησιμοποίησης των διαδικασιών που προσδιορίζονται στον τίτλο ΙΙ, ενώ εφαρμόζονται οπωσδήποτε οι διατάξεις των άρθρων 77 και 79 ή 91 και 94.2. Στην περίπτωση που αναφέρεται στην παράγραφο 1, πρέπει να σημειώνεται με εμφανή τρόπο η παραπομπή στη δήλωση ή στις δηλώσεις διαμετακόμισης που χρησιμοποιούνται κατά τη στιγμή έκδοσης της φορτωτικής CIM ή του δελτίου παράδοσης ΤR, στη θέση που προορίζεται για τα στοιχεία των συνημμένων των εν λόγω εγγράφων.Η παραπομπή αυτή πρέπει να περιλαμβάνει την ένδειξη του τύπου, του τελωνείου έκδοσης, της ημερομηνίας και του αριθμού καταχώρησης κάθε εγγράφου που χρησιμοποιήθηκε.Εξάλλου, το αντίτυπο αριθ. 2 της φορτωτικής CIM ή τα αντίτυπα αριθ. 1 και 2 του δελτίου παράδοσης ΤR πρέπει να φέρουν τη θεώρηση της επιχείρησης σιδηροδρόμων, στην οποία υπάγεται ο τελευταίος σταθμός από τον οποίο διέρχονται τα εμπορεύματα στο πλαίσιο της πράξης κοινής διαμετακόμισης. Η επιχείρηση αυτή προβαίνει στη θεώρηση των αντιτύπων αφού βεβαιωθεί ότι η μεταφορά των εμπορευμάτων καλύπτεται από το ή τα παραστατικά διαμετακόμισης στα οποία γίνεται αναφορά.Όταν οι πράξεις κοινής διαμετακόμισης που αναφέρονται στην παράγραφο 1 και στο πρώτο εδάφιο της παρούσας παραγράφου περατώνονται σε χώρα ΕΖΕΣ, η εν λόγω χώρα μπορεί να επιβάλλει την προσκόμιση του αντιτύπου αριθ. 2 της φορτωτικής CIM ή των αντιτύπων αριθ. 1 και 2 του δελτίου παράδοσης ΤR στο τελωνείο στο οποίο υπάγεται ο τελευταίος σταθμός ο οποίος συμμετέχει στην πράξη κοινής διαμετακόμισης. Το εν λόγω τελωνείο προβαίνει στη θεώρηση των αντιτύπων αφού βεβαιωθεί ότι η μεταφορά των εμπορευμάτων καλύπτεται από το ή τα παραστατικά διαμετακόμισης στα οποία γίνεται αναφορά.3. Όταν μια πράξη κοινής διαμετακόμισης πραγματοποιείται βάσει δελτίου παράδοσης ΤR, σύμφωνα με τις διατάξεις των άρθρων 88 έως 102, η φορτωτική CIM που χρησιμοποιείται στο πλαίσιο αυτής της πράξης εξαιρείται από το πεδίο εφαρμογής των άρθρων 75 έως 87 και του άρθρου 104 παράγραφοι 1 και 2. Η φορτωτική CIM πρέπει να φέρει, στη θέση που προορίζεται για την περιγραφή των συνημμένων εγγράφων και κατά τρόπο εμφανή, αναφορά στο δελτίο παράδοσης ΤR. Αυτή η αναφορά πρέπει να φέρει την ένδειξη "Δελτίο παράδοσης ΤR" ακολουθούμενη από τον αύξοντα αριθμό.4. Όταν η αποστολή εμπορευμάτων πραγματοποιείται με συνδυασμένη σιδηροδρομική-οδική μεταφορά με την κάλυψη μιας ή περισσοτέρων δηλώσεων διαμετακόμισης, στο πλαίσιο της διαδικασίας που καθορίζεται στον Τίτλο ΙΙ, γίνεται δεκτή από τις εταιρείες σιδηροδρόμων σε σιδηροδρομικό σταθμό και φορτώνεται σε βαγόνια, οι εταιρείες σιδηροδρόμων αναλαμβάνουν την ευθύνη για την πληρωμή των δασμών και άλλων επιβαρύνσεων σε περίπτωση παραβάσεων ή παρατυπιών που διαπράττονται κατά τη διάρκεια της σιδηροδρομικής διαδρομής, σε περίπτωση έλλειψης ισχύουσας εγγύησης στη χώρα όπου διαπράχθηκε ή θεωρείται ότι διαπράχθηκε η παράβαση ή η παρατυπία και εφόσον δεν είναι δυνατή η είσπραξη

type: contracts

jurisdiction: EU


text: των ποσών αυτών από τον κύριο υπόχρεο.Εγκεκριμένος αποστολέας και εγκεκριμένος παραλήπτηςΆρθρο 1051. Όταν η απαλλαγή από την υποχρέωση υποβολής στο τελωνείο αναχώρησης της δήλωσης διαμετακόμισης αφορά εμπορεύματα που πρόκειται να αποσταλούν με φορτωτική CIM ή δελτίο παράδοσης ΤR, σύμφωνα με τις διατάξεις που προβλέπονται στα άρθρα 75 έως 104, οι αρμόδιες αρχές καθορίζουν τα αναγκαία μέτρα για να εξασφαλίζεται ότι τα αντίτυπα αριθ. 1, 2 και 3 της φορτωτικής CIM ή τα αντίτυπα αριθ. 1, 2, 3Α και 3Β του δελτίου παράδοσης ΤR φέρουν το σύμβολο "Τ1", "Τ2" ή "Τ2F" ανάλογα με την περίπτωση.2. Όταν τα εμπορεύματα που μεταφέρονται στο πλαίσιο των διατάξεων των άρθρων 75 έως 104 προορίζονται για εγκεκριμένο παραλήπτη, οι αρμόδιες αρχές είναι δυνατό να προβλέπουν ότι, κατά παρέκκλιση από τα άρθρα 72 παράγραφος 2 και 74 παράγραφος 1 στοιχείο β), τα αντίτυπα αριθ. 2 και 3 της φορτωτικής CIM ή τα αντίτυπα αριθ. 1, 2 και 3Α του δελτίου παράδοσης ΤR παραδίδονται απευθείας από την εταιρεία σιδηροδρόμων ή από τη μεταφορική εταιρεία στο τελωνείο προορισμού.(άρθρα 106 έως 110 ελεύθερα)ΚΕΦΑΛΑΙΟ IXΑπλουστευμένες διαδικασίες αποκλειστικώς για εμπορεύματα που μεταφέρονται αεροπορικώςΑπλουστευμένη διαδικασία (επίπεδο 1)Άρθρο 1111. Είναι δυνατό να επιτρέπεται σε αεροπορική εταιρεία να χρησιμοποιεί ως δήλωση διαμετακόμισης το δηλωτικό, εφόσον το περιεχόμενό του είναι σύμφωνο με το υπόδειγμα που περιλαμβάνεται στο προσάρτημα 3 του παραρτήματος 9 της σύμβασης για τη διεθνή πολιτική αεροπορία (απλουστευμένη διαδικασία - επίπεδο 1).Η μορφή του δηλωτικού, καθώς και οι αερολιμένες αναχώρησης και προορισμού των πράξεων κοινής διαμετακόμισης αναφέρονται στην άδεια. Επικυρωμένο αντίγραφο της άδειας κοινοποιείται από την αεροπορική εταιρεία στις αρμόδιες αρχές καθενός από τους σχετικούς αερολιμένες.2. Όταν η μεταφορά αφορά εμπορεύματα τα οποία κυκλοφορούν στο πλαίσιο διαδικασίας Τ1 και εμπορεύματα τα οποία κυκλοφορούν στο πλαίσιο διαδικασίας Τ2, τα εν λόγω εμπορεύματα απαιτείται να περιλαμβάνονται σε χωριστά δηλωτικά.3. Το δηλωτικό πρέπει να φέρει ημερομηνία και υπογραφή της αεροπορικής εταιρείας καθώς και:- το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1,- το σύμβολο "Τ2" ή "Τ2F", κατά περίπτωση, αν τα εμπορεύματα κυκλοφορούν στο πλαίσιο της διαδικασίας Τ2, ενώ το ίδιο δηλωτικό μπορεί να περιέχει ένα μόνο από τα εν λόγω σύμβολα.4. Το δηλωτικό πρέπει να φέρει, επίσης, τα ακόλουθα στοιχεία:- την επωνυμία της αεροπορικής εταιρείας που μεταφέρει τα εμπορεύματα,- τον αριθμό της πτήσης,- την ημερομηνία της πτήσης,- τον αερολιμένα φόρτωσης (αερολιμένα αναχώρησης) και εκφόρτωσης (αερολιμένα προορισμού)και, για κάθε αποστολή που περιλαμβάνεται στο δηλωτικό:- τον αριθμό της αεροπορικής φορτωτικής,- τον αριθμό των δεμάτων,- την περιγραφή των εμπορευμάτων σύμφωνα με τη συνήθη εμπορική ονομασία τους που περιλαμβάνει όλες τις αναγκαίες μνείες για την εξακρίβωση της ταυτότητάς τους,- τη μικτή μάζα.Σε περίπτωση συγκεντρωτικής μεταφοράς εμπορευμάτων, η περιγραφή τους αντικαθίσταται, ενδεχομένως, από τη μνεία "Consolidation" υπό συντετμημένη, ίσως, μορφή. Στην προκειμένη περίπτωση, οι φορτωτικές αεροπορικής μεταφοράς που αφορούν τις αποστολές που περιλαμβάνονται στο δηλωτικό πρέπει να περιλαμβάνουν τη συνήθη εμπορική ονομασία των εμπορευμάτων που περιλαμβάνει όλες τις αναγκαίες μνείες για την εξακρίβωση της ταυτότητάς τους.5. Το δηλωτικό υποβάλλεται σε δύο τουλάχιστον αντίτυπα στις αρμόδιες αρχές του αερολιμένα αναχώρησης που φυλάσσουν ένα αντίτυπο.Οι αρχές αυτές έχουν την ευχέρεια


text: να ζητήσουν, προς έλεγχο, την προσκόμιση όλων των αεροπορικών φορτωτικών που αφορούν τις αποστολές που περιλαμβάνονται στα δηλωτικά.6. Ένα αντίτυπο του δηλωτικού υποβάλλεται στις αρμόδιες αρχές του αερολιμένα προορισμού, που το φυλάσσουν.Οι αρμόδιες αρχές του αερολιμένα προορισμού έχουν επίσης την ευχέρεια, για τους σκοπούς του ελέγχου, να ζητούν την προσκόμιση των δηλωτικών καθώς και των αεροπορικών φορτωτικών που αφορούν όλα τα εμπορεύματα που εκφορτώνονται στον αερολιμένα.7. Οι αρμόδιες αρχές του αερολιμένα προορισμού διαβιβάζουν κάθε μήνα στις αρμόδιες αρχές κάθε αερολιμένα αναχώρησης επικυρωμένη κατάσταση, που καταρτίζουν οι αεροπορικές εταιρείες, των δηλωτικών που τους υποβλήθηκαν κατά τη διάρκεια του προηγούμενου μήνα.Η περιγραφή καθενός από τα δηλωτικά στη συγκεκριμένη κατάσταση πρέπει να γίνεται με τα ακόλουθα στοιχεία:- τον αριθμό αναφοράς του δηλωτικού,- το σύμβολο που το χαρακτηρίζει ως δήλωση διαμετακόμισης, σύμφωνα με την παράγραφο 3,- την επωνυμία (ενδεχομένως συντετμημένη) της αεροπορικής εταιρείας που μεταφέρει τα εμπορεύματα,- τον αριθμό της πτήσης,- την ημερομηνία της πτήσης.Η άδεια μπορεί επίσης να προβλέπει ότι οι αεροπορικές εταιρείες θα διαβιβάζουν οι ίδιες τις πληροφορίες που αναφέρονται στην πρώτη παράγραφο.Σε περίπτωση παρατυπιών σε σχέση με τα στοιχεία των δηλωτικών που αναφέρονται στην κατάσταση αυτή, οι αρμόδιες αρχές του αερολιμένα προορισμού ενημερώνουν σχετικά τις αρμόδιες αρχές του αερολιμένα αναχώρησης, καθώς και την αρχή έκδοσης αναφέροντας κυρίως τις αεροπορικές φορτωτικές που αφορούν τα εμπορεύματα ως προς τα οποία διαπιστώθηκαν οι παρατυπίες.Απλουστευμένη διαδικασία (επίπεδο 2)Άρθρο 1121. Είναι δυνατό να επιτρέπεται σε αεροπορική εταιρεία να χρησιμοποιεί ως δήλωση διαμετακόμισης δηλωτικό που έχει διαβιβαστεί με σύστημα ηλεκτρονικής διαβίβασης δεδομένων, εφόσον εκτελεί σημαντικό αριθμό πτήσεων μεταξύ των χωρών (απλουστευμένη διαδικασία - επίπεδο 2).Κατά παρέκκλιση του άρθρου 49 παράγραφος 1 στοιχείο α) οι αεροπορικές εταιρείες είναι δυνατό να μην είναι εγκατεστημένες σε συμβαλλόμενο μέρος, αν διαθέτουν σ' αυτό περιφερειακό γραφείο.2. Μετά τη λήψη της αίτησης, οι αρμόδιες αρχές ενημερώνουν σχετικά τις λοιπές χώρες, στο έδαφος των οποίων βρίσκονται οι αερολιμένες αναχώρησης και προορισμού αντιστοίχως, που συνδέονται με συστήματα ηλεκτρονικής ανταλλαγής δεδομένων.Εφόσον δεν υπάρξουν αντιρρήσεις εντός 60 ημερών από την ημερομηνία της κοινοποίησης, οι αρμόδιες αρχές εκδίδουν την άδεια.Η άδεια αυτή ισχύει σε όλες τις ενδιαφερόμενες χώρες και εφαρμόζεται μόνο στις πράξεις κοινής διαμετακόμισης μεταξύ των αερολιμένων που αναφέρονται στην εν λόγω άδεια.3. Η απλουστευμένη διαδικασία εφαρμόζεται ως εξής:α) το δηλωτικό που καταρτίζεται στον αερολιμένα αναχώρησης διαβιβάζεται με σύστημα ηλεκτρονικής ανταλλαγής δεδομένων στον αερολιμένα προορισμού,β) η αεροπορική εταιρεία αναγράφει στο δηλωτικό:- το σύμβολο "Τ1" αν τα εμπορεύματα κυκλοφορούν στο πλαίσιο της διαδικασίας Τ1,- το σύμβολο "Τ2" ή "Τ2F", κατά περίπτωση, αν τα εμπορεύματα κυκλοφορούν στο πλαίσιο της διαδικασίας Τ2,- το σύμβολο "ΤD" για τα εμπορεύματα που έχουν ήδη υπαχθεί στο καθεστώς διαμετακόμισης. Στις περιπτώσεις αυτές, η αεροπορική εταιρεία θέτει επίσης το σύμβολο "ΤD" στην αντίστοιχη αεροπορική φορτωτική, καθώς και τα στοιχεία αναφοράς της τηρούμενης διαδικασίας, τον αριθμό αναφοράς, την ημερομηνία και το τελωνείο έκδοσης της δήλωσης διαμετακόμισης,- το σύμβολο "C" (ισοδύναμο του "Τ2L") ή το σύμβολο "F" (ισοδύναμο του "T2LF") κατά περίπτωση, για τα κοινοτικά εμπορεύματα τα οποία δεν έχουν υπαχθεί σε καθεστώς διαμετακόμισης,- το σύμβολο "Χ" για τα κοινοτικά εμπορεύματα προς εξαγωγή που δεν υπάγονται σε


text: καθεστώς διαμετακόμισης,απέναντι από τα σχετικά είδη του δηλωτικού.Το δηλωτικό πρέπει, επίσης, να περιλαμβάνει τις μνείες που προβλέπονται στο άρθρο 111 παράγραφος 4.γ) το καθεστώς κοινής διαμετακόμισης θεωρείται ότι λήγει, όταν το δηλωτικό που έχει διαβιβαστεί με σύστημα ηλεκτρονικής ανταλλαγής δεδομένων τίθεται στη διάθεση των αρμοδίων αρχών του αερολιμένα προορισμού και τα εμπορεύματα προσκομίζονται σ' αυτές·δ) αντίτυπο του δηλωτικού που έχει διαβιβαστεί με σύστημα ηλεκτρονικής ανταλλαγής δεδομένων υποβάλλεται, εφόσον ζητηθεί, στις αρμόδιες αρχές των αερολιμένων αναχώρησης και προορισμού,ε) οι καταχωρήσεις που τηρεί η αεροπορική εταιρεία απαιτείται να περιλαμβάνουν τουλάχιστον τις πληροφορίες που αναφέρονται στο στοιχείο β),στ) οι αρμόδιες αρχές του αερολιμένα αναχώρησης διεξάγουν, με τη μορφή λογιστικού ελέγχου, ελέγχους βασιζόμενους σε ανάλυση κινδύνων,ζ) οι αρμόδιες αρχές του αερολιμένα προορισμού διεξάγουν, με τη μορφή λογιστικού ελέγχου, ελέγχους βασιζόμενους σε ανάλυση κινδύνων και, εφόσον κρίνεται αναγκαίο, αποστέλλουν λεπτομερή στοιχεία σχετικά με τα δηλωτικά που έχουν παραληφθεί μέσω ηλεκτρονικού συστήματος ανταλλαγής δεδομένων στις τελωνειακές αρχές του αερολιμένα αναχώρησης προς επαλήθευση.4. Με την επιφύλαξη των διατάξεων του κεφαλαίου VI του τίτλου ΙΙ και του τίτλου IV:- η αεροπορική εταιρεία γνωστοποιεί στις αρμόδιες αρχές κάθε παράβαση ή παρατυπία,- οι αρμόδιες αρχές του αερολιμένα προορισμού γνωστοποιούν, το ταχύτερο δυνατό, στις αρμόδιες αρχές του αερολιμένα αναχώρησης και στην αρχή έκδοσης της άδειας κάθε παράβαση ή παρατυπία.ΚΕΦΑΛΑΙΟ XΑπλουστευμένη διαδικασία αποκλειστικώς για εμπορεύματα που μεταφέρονται με δίκτυο αγωγώνΆρθρο 1131. Στις περιπτώσεις που για τις μεταφορές εμπορευμάτων με δίκτυο αγωγών εφαρμόζεται το καθεστώς κοινής διαμετακόμισης, οι διατυπώσεις που αφορούν το εν λόγω καθεστώς προσαρμόζονται στις διατάξεις των παραγράφων 2 έως 5.2. Τα εμπορεύματα που μεταφέρονται μέσω δικτύου αγωγών θεωρείται ότι έχουν υπαχθεί στο καθεστώς της κοινής διαμετακόμισης:- αμέσως μετά την είσοδό τους στο τελωνειακό έδαφος συμβαλλομένου μέρους, αν πρόκειται για εμπορεύματα που εισέρχονται στο εν λόγω έδαφος μέσω δικτύου αγωγών,- αμέσως μετά την είσοδό τους στα δίκτυα αγωγών, αν πρόκειται για εμπορεύματα που βρίσκονται ήδη στο τελωνειακό έδαφος συμβαλλομένου μέρους.Ο κοινοτικός χαρακτήρας των εμπορευμάτων αυτών αποδεικνύεται, κατά περίπτωση, σύμφωνα με τις διατάξεις του προσαρτήματος ΙΙ.3. Για τα εμπορεύματα που αναφέρονται στην παράγραφο 2, το άτομο που εκμεταλλεύεται το δίκτυο αγωγών και είναι εγκατεστημένο στη χώρα μέσω του εδάφους της οποίας τα εμπορεύματα εισέρχονται στο τελωνειακό έδαφος συμβαλλομένου μέρους ή το άτομο που εκμεταλλεύεται το δίκτυο αγωγών και είναι εγκατεστημένο στη χώρα όπου αρχίζει η μεταφορά, επέχει θέση κύριου υπόχρεου.4. Για την εφαρμογή του άρθρου 4 παράγραφος 2, το άτομο που εκμεταλλεύεται το δίκτυο αγωγών και είναι εγκατεστημένο στη χώρα μέσω του εδάφους της οποίας τα εμπορεύματα κυκλοφορούν με δίκτυο αγωγών θεωρείται ως μεταφορέας.5. Με την επιφύλαξη της παραγράφου 8, το καθεστώς κοινής διαμετακόμισης λήγει κατά τη στιγμή που τα εμπορεύματα που μεταφέρονται με δίκτυα αγωγών φθάνουν στις εγκαταστάσεις των παραληπτών τους ή στα δίκτυα διανομής ενός παραλήπτη και βεβαιώνονται στα λογιστικά βιβλία αυτού.6. Όταν εμπορεύματα που μεταφέρονται με δίκτυο αγωγών μεταξύ δύο συμβαλλομένων μερών στο πλαίσιο καθεστώτος κοινής διαμετακόμισης, σύμφωνα με τις διατάξεις της παραγράφου 2, διέρχονται, στο πλαίσιο της διαδρομής τους, από το έδαφος συμβαλλομένου μέρους στο οποίο δεν χρησιμοποιείται το εν λόγω καθεστώς για τις μεταφορές με δίκτυο αγωγών,


text: αυτό αναστέλλεται κατά τη διέλευση από το εν λόγω έδαφος.7. Όταν εμπορεύματα μεταφέρονται με δίκτυο αγωγών από συμβαλλόμενο μέρος, όπου δεν χρησιμοποιείται το καθεστώς κοινής διαμετακόμισης για τη μεταφορά με δίκτυο αγωγών με προορισμό συμβαλλόμενο μέρος όπου χρησιμοποιείται το εν λόγω καθεστώς, η υπαγωγή των συγκεκριμένων εμπορευμάτων στο καθεστώς θεωρείται ότι διενεργείται τη στιγμή που τα εμπορεύματα εισέρχονται στο έδαφος του τελευταίου συμβαλλομένου μέρους.8. Όταν εμπορεύματα μεταφέρονται με δίκτυο αγωγών από συμβαλλόμενο μέρος, όπου χρησιμοποιείται το καθεστώς κοινής διαμετακόμισης για τη μεταφορά με δίκτυο αγωγών με προορισμό συμβαλλόμενο μέρος όπου δεν χρησιμοποιείται το εν λόγω καθεστώς, το εν λόγω καθεστώς θεωρείται ότι λήγει τη στιγμή που τα εμπορεύματα εγκαταλείπουν το έδαφος του συμβαλλομένου μέρους όπου χρησιμοποιείται το καθεστώς.9. Οι επιχειρήσεις που ασχολούνται με τη μεταφορά των εμπορευμάτων αυτών, θέτουν τις λογιστικές τους καταχωρήσεις στη διάθεση των αρμοδίων αρχών για το σκοπό διενέργειας όλων των ελέγχων που κρίνονται αναγκαίοι στο πλαίσιο των πράξεων κοινής διαμετακόμισης που αναφέρονται στο παρόν άρθρο.ΤΙΤΛΟΣ IVΟφειλή και είσπραξη οφειλήςΓένεση της οφειλήςΆρθρο 1141. Η οφειλή κατά την έννοια του άρθρου 3 στοιχείο λ) γεννάται:α) με εξαίρεση των εμπορευμάτων από το καθεστώς κοινής διαμετακόμισης·ήβ) σε περίπτωση που δεν υπάρχει τέτοια εξαίρεση, με τη μη τήρηση μιας από τις υποχρεώσεις που συνεπάγεται η χρησιμοποίηση του καθεστώτος κοινής διαμετακόμισης ή τη μη τήρηση μιας από τις προϋποθέσεις που απαιτούνται για την υπαγωγή εμπορεύματος στο καθεστώς κοινής διαμετακόμισης.Εντούτοις, δεν γεννάται οφειλή, όταν οι παραλείψεις δεν είχαν ουσιαστικές συνέπειες για τη λειτουργία του καθεστώτος, εφόσον:i) δεν αποτελούν απόπειρα εξαίρεσης του εμπορεύματος από το καθεστώς κοινής διαμετακόμισης,ii) δεν προϋποθέτουν προφανή αμέλεια εκ μέρους του ενδιαφερομένου,iii) όλες οι αναγκαίες διατυπώσεις για την τακτοποίηση της κατάστασης του εμπορεύματος διεκπεραιώνονται εκ των υστέρων.Τα συμβαλλόμενα μέρη είναι δυνατό να ορίζουν τις περιπτώσεις στις οποίες ενδέχεται να εφαρμόζεται η παράγραφος 2.2. Η οφειλή γεννάται:α) κατά τη στιγμή που τα εμπορεύματα εξαιρούνται από το καθεστώς κοινής διαμετακόμισης,ήβ) όταν παύει να τηρείται η υποχρέωση από τη μη τήρηση της οποίας γεννάται η οφειλή ή κατά τη στιγμή που το εμπόρευμα υπάγεται στο καθεστώς, όταν αποδεικνύεται εκ των υστέρων ότι δεν τηρήθηκε κάποιος από τους όρους που είχε τεθεί για την υπαγωγή στο καθεστώς.3. Δεν γεννάται οφειλή για εμπόρευμα που έχει υπαχθεί στο καθεστώς κοινής διαμετακόμισης, όταν ο ενδιαφερόμενος αποδεικνύει ότι η μη τήρηση των υποχρεώσεων που συνεπάγεται η υπαγωγή των εμπορευμάτων στο καθεστώς κοινής διαμετακόμισης που αναφέρεται στην παράγραφο 1, πρώτο εδάφιο, στοιχείο β) οφείλεται στην ολοκληρωτική καταστροφή ή στην ανεπανόρθωτη απώλεια του εν λόγω εμπορεύματος για λόγους που εξαρτώνται από την ίδια τη φύση του εμπορεύματος ή μετά από τυχαίο γεγονός ή ανωτέρα βία ή επίσης μετά από σχετική άδεια των αρμοδίων αρχών.Ένα εμπόρευμα έχει ανεπανόρθωτα απωλεσθεί, όταν δεν μπορεί να χρησιμοποιηθεί από κανένα.Προσδιορισμός του οφειλέτηΆρθρο 1151. Στην περίπτωση του άρθρου 114 παράγραφος 1 στοιχείο α) οφειλέτης είναι:α) το πρόσωπο που υπεξαίρεσε το εμπόρευμα από το καθεστώς κοινής διαμετακόμισης,β) τα πρόσωπα που συμμετείχαν σ' αυτή την υπεξαίρεση, ενώ γνώριζαν ή όφειλαν λογικά να γνωρίζουν ότι επρόκειτο για υπεξαίρεση του εμπορεύματος από το καθεστώς κοινής διαμετακόμισης,γ) τα πρόσωπα που παρέλαβαν


text: ή κράτησαν το εν λόγω εμπόρευμα και τα οποία γνώριζαν ή όφειλαν λογικά να γνωρίζουν τη στιγμή που απέκτησαν ή παρέλαβαν το εν λόγω εμπόρευμα ότι επρόκειτο για εμπόρευμα που είχε εξαιρεθεί από το καθεστώς κοινής διαμετακόμισης,δ) και ο κύριος υπόχρεος.2. Στην περίπτωση του άρθρου 114 παράγραφος 1 στοιχείο β), ο οφειλέτης είναι το πρόσωπο που υποχρεούται, κατά περίπτωση, να εκτελέσει τις υποχρεώσεις που συνεπάγεται η υπαγωγή στο καθεστώς κοινής διαμετακόμισης ή να τηρήσει τους όρους που έχουν τεθεί για την υπαγωγή των εμπορευμάτων στο εν λόγω καθεστώς.3. Όταν ευθύνονται περισσότεροι του ενός οφειλέτες για την ίδια οφειλή, υποχρεούνται να καταβάλουν αλληλεγγύης και εις ολόκληρον την εν λόγω οφειλή.Καθορισμός του τόπου γένεσης της οφειλήςΆρθρο 1161. Η οφειλή γεννάται:α) στον τόπο όπου επέρχονται τα γεγονότα που συνεπάγονται τη γένεση της οφειλής,β) ή, αν ο τόπος αυτός δεν μπορεί να οριστεί, στον τόπο όπου οι αρμόδιες αρχές διαπιστώνουν ότι το εμπόρευμα βρίσκεται σε κατάσταση που συνεπάγεται τη γένεση της οφειλής,γ) ή, αν ο τόπος δεν μπορεί να προσδιοριστεί κατ' εφαρμογή των στοιχείων α) ή β), εντός προθεσμίας δέκα μηνών από την αποδοχή της δήλωσης διαμετακόμισης, είτε στη χώρα στην οποία υπάγεται το τελευταίο τελωνείο εισόδου, στο οποίο παραδόθηκε δελτίο διέλευσης, είτε, ελλείψει αυτού, στη χώρα στην οποία υπάγεται το τελωνείο αναχώρησης.2. Οι αρμόδιες αρχές που αναφέρονται στο άρθρο 117 παράγραφος 1 είναι οι αρχές της χώρας στην οποία γεννήθηκε ή θεωρείται ότι γεννήθηκε η οφειλή σύμφωνα με το παρόν άρθρο.Δράση έναντι του οφειλέτηΆρθρο 1171. Οι αρμόδιες αρχές αναλαμβάνουν δράση για την είσπραξη όταν είναι σε θέση:α) να υπολογίσουν το ποσό της οφειλήςκαιβ) να προσδιορίσουν τον οφειλέτη.2. Για το σκοπό αυτό και με την επιφύλαξη των διατάξεων περί παραγραφής, οι εν λόγω αρχές γνωστοποιούν το ποσό της οφειλής στον οφειλέτη σύμφωνα με τον τρόπο και εντός των προθεσμιών που ισχύουν στα συμβαλλόμενα μέρη.3. Κάθε ποσό της οφειλής που αποτέλεσε το αντικείμενο της γνωστοποίησης που αναφέρεται στην παράγραφο 2 πρέπει να καταβάλλεται από τον οφειλέτη σύμφωνα με τον τρόπο και εντός των προθεσμιών που ισχύουν στα συμβαλλόμενα μέρη.4. Όταν, μετά την ανάληψη διαδικασίας είσπραξης, αποδεικνύεται ο τόπος όπου σημειώθηκαν τα γεγονότα που οδήγησαν στη γένεση της οφειλής, με κάθε μέσον, στις αρμόδιες αρχές που καθορίζονται σύμφωνα με το άρθρο 116 (αιτούσες αρχές) και εφόσον ο εν λόγω τόπος βρίσκεται σε άλλο συμβαλλόμενο μέρος, απευθύνουν χωρίς καθυστέρηση στις αρχές που είναι αρμόδιες για τον εν λόγω τόπο (αρχές στις οποίες υποβάλλεται η αίτηση) όλα τα χρήσιμα έγγραφα, συμπεριλαμβανομένου ενός επικυρωμένου αντιγράφου των αποδεικτικών στοιχείων.Οι αρχές στις οποίες υποβάλλεται η αίτηση βεβαιώνουν την παραλαβή της δηλώνοντας αν αποδέχονται την αρμοδιότητα για την είσπραξη. Ελλείψει απάντησης εντός τριών μηνών, οι αιτούσες αρχές ξαναρχίζουν αμέσως τη δράση για την είσπραξη που είχαν αναλάβει.5. Αν οι αρχές στις οποίες υποβάλλεται η αίτηση είναι αρμόδιες αναλαμβάνουν, κατά περίπτωση μετά την προθεσμία των τριών μηνών που αναφέρεται στην προηγούμενη παράγραφο και μετά από άμεση ενημέρωση των αιτουσών αρχών, νέα δράση για την είσπραξη της οφειλής.Κάθε μη ολοκληρωθείσα διαδικασία είσπραξης που αναλαμβάνουν οι αιτούσες αρχές αναστέλλεται μόλις οι αρχές στις οποίες υποβάλλεται


text: η αίτηση τις ενημερώσουν για την απόφασή τους να πραγματοποιήσουν την είσπραξη.Μόλις οι αρχές στις οποίες υποβάλλεται η αίτηση παράσχουν απόδειξη της είσπραξης, οι αιτούσες αρχές είτε επιστρέφουν τα ήδη εισπραχθέντα ποσά είτε ακυρώνουν τη διαδικασία είσπραξης της οφειλής.Δράση έναντι των τριτεγγυητώνΆρθρο 1181. Με την επιφύλαξη της παραγράφου 3, η ευθύνη του τριτεγγυητή διατηρείται για το χρονικό διάστημα κατά το οποίο μπορεί να καταστεί απαιτητό το ποσό της οφειλής.2. Για το διάστημα που δεν έχει λήξει το καθεστώς, οι αρμόδιες αρχές που έχουν καθοριστεί σύμφωνα με το άρθρο 116 υποχρεούνται:- εντός προθεσμίας 12 μηνών από την ημερομηνία αποδοχής της δήλωσης διαμετακόμισης, να γνωστοποιούν στον τριτεγγυητή τη μη λήξη του καθεστώτος.- εντός τριών ετών από την ημερομηνία αποδοχής της δήλωσης διαμετακόμισης, να ενημερώνουν τον τριτεγγυητή ότι είναι ή ενδέχεται να είναι υποχρεωμένος να καταβάλει τα ποσά για τα οποία είναι υπεύθυνος όσον αφορά την εν λόγω πράξη κοινής διαμετακόμισης. Η γνωστοποίηση αυτή απαιτείται να αναφέρει τον αριθμό και την ημερομηνία της δήλωσης διαμετακόμισης, το τελωνείο αναχώρησης, το όνομα του κύριου υπόχρεου και το ύψος των σχετικών ποσών.3. Ο τριτεγγυητής απαλλάσσεται από τις υποχρεώσεις του, όταν δεν του παραδοθεί τουλάχιστον μία από τις γνωστοποιήσεις που αναφέρονται στην παράγραφο 2 εντός της ταχθείσας προθεσμίας.4. Όταν οποιαδήποτε από τις εν λόγω γνωστοποιήσεις έχει αποσταλεί, ο τριτεγγυητής ενημερώνεται για την είσπραξη της οφειλής ή για τη λήξη του καθεστώτος.Ανταλλαγή πληροφοριών και συνεργασία όσον αφορά την είσπραξηΆρθρο 119Με την επιφύλαξη του άρθρου 13 α) της σύμβασης, οι χώρες παρέχουν αμοιβαία συνδρομή για τον καθορισμό των αρμοδίων για την είσπραξη αρχών κατ' εφαρμογή του άρθρου 116.Οι εν λόγω αρχές ενημερώνουν το τελωνείο αναχώρησης και το τελωνείο εγγύησης για όλες τις περιπτώσεις γένεσης της οφειλής σε σχέση με δηλώσεις διαμετακόμισης, οι οποίες έγιναν αποδεκτές από το τελωνείο αναχώρησης, καθώς και για τη δράση που αναλήφθηκε για την είσπραξη έναντι του οφειλέτη.ΠΑΡΑΡΤΗΜΑ ΙΕΜΠΟΡΕΥΜΑΤΑ ΠΟΥ ΠΑΡΟΥΣΙΑΖΟΥΝ ΑΥΞΗΜΕΝΟΥΣ ΚΙΝΔΥΝΟΥΣ ΑΠΑΤΗΣ>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΧΑΡΑΚΤΗΡΙΣΤΙΚΑ ΤΩΝ ΜΟΛΥΒΔΟΣΦΡΑΓΙΔΩΝΟι μολυβδοσφραγίδες που αναφέρονται στο άρθρο 28 του προσαρτήματος Ι απαιτείται να παρουσιάζουν τουλάχιστον τα χαρακτηριστικά και τις τεχνικές προδιαγραφές που ακολουθούν:α) Ουσιώδη χαρακτηριστικά:Οι μολυβδοσφραγίδες απαιτείται να:1. είναι ανθεκτικές υπό συνθήκες κανονικής χρήσης,2. προσφέρονται για εύκολη επαλήθευση και αναγνώριση,3. είναι κατασκευασμένες κατά τρόπο που να επιτρέπει να γίνεται αντιληπτή με γυμνό μάτι κάθε θραύση ή αφαίρεση τμημάτων,4. προορίζονται για μια και μόνη χρήση ή, για μολυβδοσφραγίδες πολλαπλής χρήσης, να έχουν επινοηθεί έτσι που κάθε φορά που τίθενται να αναγνωρίζονται σαφώς με εξατομικευμένη ένδειξη,5. φέρουν σημεία αναγνώρισης.β) Τεχνικές προδιαγραφές:1. το σχήμα και οι διαστάσεις των μολυβδοσφραγίδων είναι δυνατό να ποικίλλουν ανάλογα με το είδος της χρησιμοποιούμενης μολυβδοσφράγισης, οι διαστάσεις όμως πρέπει να είναι τέτοιες που να επιτρέπουν την εύκολη ανάγνωση των σημείων αναγνώρισης,2. η παραβίαση των σημείων αναγνώρισης των μολυβδοσφραγίδων πρέπει να είναι αδύνατη και η αναπαραγωγή τους πολύ δύσκολη,3. το χρησιμοποιούμενο υλικό πρέπει να επιτρέπει την αποφυγή τυχαίων θραύσεων και την παρεμπόδιση μη δυνάμενης να αποκαλυφθεί πλαστογράφησης ή νέας χρησιμοποίησης.ΠΑΡΑΡΤΗΜΑ ΙΙΙΚΡΙΤΗΡΙΑ ΠΟΥ ΑΝΑΦΕΡΟΝΤΑΙ ΣΤΑ ΑΡΘΡΑ 57 ΚΑΙ 58>ΘΕΣΗ ΠΙΝΑΚΑ>ΠΑΡΑΡΤΗΜΑ IVΛΕΠΤΟΜΕΡΕΙΕΣ ΕΦΑΡΜΟΓΗΣ ΤΟΥ ΑΡΘΡΟΥ 58 ΠΑΡΑΓΡΑΦΟΣ 7Προσωρινή απαγόρευση της σύστασης συνολικής εγγύησης μειωμένου ποσού ή συνολικής εγγύησης1. Περιπτώσεις κατά


text: τις οποίες μπορεί να απαγορευθεί προσωρινά η σύσταση συνολικής εγγύησης μειωμένου ποσού ή συνολικής εγγύησης1.1. Προσωρινή απαγόρευση της σύστασης συνολικής εγγύησης μειωμένου ποσούΩς "ειδικές περιστάσεις" κατά την έννοια του άρθρου 58 παράγραφος 5, νοείται η κατάσταση κατά την οποία αποδεικνύεται για σημαντικό αριθμό περιπτώσεων στις οποίες συμμετέχουν περισσότεροι του ενός κύριοι υπόχρεοι και κατά τις οποίες τίθεται σε κίνδυνο η ορθή λειτουργία του καθεστώτος ότι, παρά την ενδεχόμενη εφαρμογή των άρθρων 54 και 61, η συνολική εγγύηση μειωμένου ποσού που αναφέρεται στο άρθρο 58 παράγραφος 2 δεν διασφαλίζει πλέον την εντός της προβλεπόμενης προθεσμίας πληρωμή των οφειλών που γεννώνται μετά την έξοδο από το καθεστώς κοινής διαμετακόμισης των εμπορευμάτων που αναφέρονται στο παράρτημα Ι.1.2. Προσωρινή απαγόρευση της σύστασης συνολικής εγγύησηςΩς "διαπιστωθείσα απάτη σε μεγάλη έκταση" κατά την έννοια του άρθρου 58 παράγραφος 6 νοείται η κατάσταση κατά την οποία αποδεικνύεται ότι, παρά την ενδεχόμενη εφαρμογή των άρθρων 54 και 61 και κατά περίπτωση του άρθρου 58 παράγραφος 5, η συνολική εγγύηση που αναφέρεται στο άρθρο 58 παράγραφος 1 δεν διασφαλίζει πλέον την εντός της προβλεπόμενης προθεσμίας πληρωμή των οφειλών που γεννώνται μετά την εξαίρεση από το καθεστώς κοινής διαμετακόμισης των εμπορευμάτων που αναφέρονται στο παράρτημα Ι, λαμβανομένων υπόψη της έκτασης των εν λόγω εξαιρέσεων και των προϋποθέσεων υπό τις οποίες πραγματοποιούνται αυτές, ιδίως στο πλαίσιο δραστηριοτήτων οργανωμένου εγκλήματος σε διεθνές επίπεδο.2. Διαδικασία λήψης της απόφασης για την προσωρινή απαγόρευση της σύστασης συνολικής εγγύησης μειωμένου ποσού ή της σύστασης συνολικής εγγύησης.2.1. Η απόφαση της μικτής επιτροπής για προσωρινή απαγόρευση της σύστασης συνολικής εγγύησης μειωμένου ποσού ή της σύστασης συνολικής εγγύησης κατ' εφαρμογή του άρθρου 58 παράγραφοι 5 ή 6 (αποκαλούμενη εφεξής "η απόφαση"), λαμβάνεται σύμφωνα με την παρακάτω διαδικασία:2.2. Η απόφαση μπορεί να ληφθεί μετά από αίτηση ενός ή περισσότερων συμβαλλομένων μερών.2.3. Όταν υποβάλλεται τέτοια αίτηση, τα συμβαλλόμενα μέρη ενημερώνονται αμοιβαία για τα όσα έχουν διαπιστώσει και εξετάζουν αν πληρούνται οι προϋποθέσεις που ορίζονται στα σημεία 1.1 ή 1.2.2.4. Αν τα συμβαλλόμενα μέρη κρίνουν ότι πληρούνται οι εν λόγω προϋποθέσεις, υποβάλλουν στη μικτή επιτροπή σχέδιο απόφασης με τη γραπτή διαδικασία που περιγράφεται στο σημείο 2.5.2.5. Η Γενική Γραμματεία της Επιτροπής απευθύνει στα συμβαλλόμενα μέρη, εκτός της Κοινότητας, σχέδιο απόφασης.Η απόφαση υιοθετείται, αν εντός προθεσμίας τριάντα ημερών από την ημερομηνία αποστολής του σχεδίου απόφασης, η Γενική Γραμματεία της Επιτροπής δεν έχει λάβει καμία έγγραφη αντίρρηση εκ μέρους των συμβαλλομένων μερών. Η Γενική Γραμματεία της Επιτροπής ενημερώνει τα συμβαλλόμενα μέρη για την υιοθέτηση της απόφασης.Αν κοινοποιηθούν αντιρρήσεις εντός της προβλεπόμενης προθεσμίας εκ μέρους ενός ή περισσοτέρων συμβαλλομένων μερών στη Γενική Γραμματεία της Επιτροπής, αυτή ενημερώνει σχετικά τα λοιπά συμβαλλόμενα μέρη.2.6. Κάθε συμβαλλόμενο μέρος διασφαλίζει τη δημοσίευση της απόφασης.2.7. Η ισχύς της απόφασης περιορίζεται σε δώδεκα μήνες. Η μικτή επιτροπή μπορεί, ωστόσο, να αποφασίσει την παράταση ή την κατάργησή της μετά από επανεξέταση της κατάστασης εκ μέρους των συμβαλλομένων μερών.2.8. Για τις πράξεις διαμετακόμισης που αφορούν τα εμπορεύματα τα οποία αναφέρονται στην απόφαση απαγόρευσης της σύστασης συνολικής εγγύησης, εφαρμόζονται τα παρακάτω μέτρα:- επί των αντιτύπων της δήλωσης διαμετακόμισης τίθεται διαγωνίως, με κόκκινα κεφαλαία γράμματα


text: και με ελάχιστες διαστάσεις 100 × 10 mm μια από τις ακόλουθες μνείες:- ES: GARANTÍA GLOBAL PROHIBIDA- DA: FORBUD MOD SAMLET KAUTION- DE: GESAMTBÜRGSCHAFT UNTERSAGT- EL: ΑΠΑΓΟΡΕΥΕΤΑΙ Η ΣΥΝΟΛΙΚΗ ΕΓΓΥΗΣΗ- EN: COMPREHENSIVE GUARANTEE PROHIBITED- FR: GARANTIE GLOBALE INTERDITE- IT: GARANZIA GLOBALE VIETATA- NL: DOORLOPENDE ZEKERHEID VERBODEN- PT: GARANTIA GLOBAL PROIBIDA- FI: YLEISVAKUUDEN KÄYTTÖ KIELLETTY- SV: SAMLAD SÄKERHET FÖRBJUDEN- CS: ZÁKAZ GLOBÁLNÍ ZÁRUKY- HU: ÖSSZKEZESSÉG TILALMA- IS: ALLSHERJARTRYGGING BÖNNU- NO: FORBUD MOT BRUK AV UNIVERSALGARANTI- PL: ZAKAZ KORZYSTANIA Z GWARANCJI GENERALNEJ- SK: ZÁKAZ CELKOVEJ ZÁRUKY- κατά παρέκκλιση του άρθρου 36, το αντίτυπο αριθ. 5 της δήλωσης διαμετακόμισης που φέρει την εν λόγω μνεία πρέπει να επιστρέφεται από το τελωνείο προορισμού το αργότερο την πρώτη εργάσιμη ημέρα μετά την προσκόμιση των εμπορευμάτων και των απαιτούμενων αντιτύπων της δήλωσης στο τελωνείο προορισμού. Όταν τα εμπορεύματα προσκομίζονται σε εγκεκριμένο παραλήπτη κατά την έννοια του άρθρου 72, αυτός υποχρεούται να διαβιβάζει το αντίτυπο αριθ. 5 στο τελωνείο προορισμού στο οποίο υπάγεται το αργότερο την πρώτη εργάσιμη ημέρα μετά την παραλαβή των εν λόγω εμπορευμάτων.3. Μέτρα που μετριάζουν τις οικονομικές επιπτώσεις της απαγόρευσης σύστασης συνολικής εγγύησηςΟι δικαιούχοι άδειας συνολικής εγγύησης δύνανται κατόπιν σχετικής αίτησής τους, εφόσον η εν λόγω συνολική εγγύηση απαγορεύθηκε προσωρινά για τα εμπορεύματα που περιλαμβάνονται στο παράρτημα Ι, να προβαίνουν στη σύσταση μεμονωμένης εγγύησης, στην οποία εφαρμόζονται οι παρακάτω ειδικές διατάξεις:- η μεμονωμένη εγγύηση αποτελεί το αντικείμενο ειδικής πράξης εγγύησης που κάνει μνεία του παρόντος παραρτήματος και καλύπτει μόνον τα εμπορεύματα τα οποία αφορά η εν λόγω απόφαση·- η εν λόγω μεμονωμένη εγγύηση μπορεί να χρησιμοποιηθεί μόνο στο τελωνείο αναχώρησης που καθορίζεται στην πράξη εγγύησης·- μπορεί να χρησιμοποιηθεί για την κάλυψη πλειόνων πράξεων, ταυτόχρονων ή διαδοχικών, εφόσον το σύνολο των ποσών που απαιτούνται για τις σχετικές πράξεις, για τις οποίες δεν έχει λήξει το καθεστώς, δεν υπερβαίνει το ποσό της μεμονωμένης εγγύησης·- κάθε φορά που το καθεστώς λήγει για μια πράξη κοινής διαμετακόμισης που καλύπτεται από τη μεμονωμένη εγγύηση, το ποσό που αντιστοιχεί στη σχετική πράξη ελευθερώνεται και μπορεί να χρησιμοποιηθεί εκ νέου για την κάλυψη άλλης πράξης, εντός των ορίων του ποσού της εγγύησης.4. Παρέκκλιση από την απόφαση προσωρινής απαγόρευσης της σύστασης συνολικής εγγύησης ή συνολικής εγγύησης μειωμένου ποσού.4.1. Κάθε κύριος υπόχρεος μπορεί να προβεί στη σύσταση συνολικής εγγύησης μειωμένου ποσού ή συνολικής εγγύησης για την υπαγωγή στο καθεστώς κοινής διαμετακόμισης εμπορευμάτων για τα οποία ισχύει η απόφαση απαγόρευσης αυτών των εγγυήσεων, εφόσον αποδείξει ότι δεν έχει γεννηθεί καμία οφειλή για τα εν λόγω εμπορεύματα στο πλαίσιο των πράξεων κοινής διαμετακόμισης που ανέλαβε κατά τη διάρκεια των δύο τελευταίων ετών πριν από την απόφαση ή, αν έχουν γεννηθεί οφειλές κατά την εν λόγω περίοδο, εφόσον αποδείξει ότι αυτές εξοφλήθηκαν στο σύνολό τους εντός της προβλεπόμενης προθεσμίας από τον οφειλέτη ή τον τριτεγγυητή.Για να ληφθεί άδεια σύστασης προσωρινά απαγορευμένης συνολικής εγγύησης, ο κύριος υπόχρεος απαιτείται εξάλλου να πληροί τους όρους που παρατίθενται στο άρθρο 58 παράγραφος 2 στοιχείο β).4.2. Οι διατάξεις των άρθρων 50 έως 55 εφαρμόζονται κατ' αναλογία στις αιτήσεις και τις άδειες που αφορούν τις παρεκκλίσεις που αναφέρονται στο άρθρο 4


text: παράγραφος 1.4.3. Όταν οι αρμόδιες αρχές παρέχουν παρέκκλιση, θέτουν στη θέση 8 του πιστοποιητικού συνολικής εγγύησης μια από τις ακόλουθες μνείες:- ES: UTILIZACIÓN NO LIMITADA- DA: UBEGRÆNSET ANVENDELSE- DE: UNBESCHRÄNKTE VERWENDUNG- EL: ΑΠΕΡΙΟΡΙΣΤΗ ΧΡΗΣΗ- EN: UNRESTRICTED USE- FR: UTILISATION NON LIMITÉE- IT: UTILIZZAZIONE NON LIMITATA- NL: GEBRUIK ONBEPERKT- PT: UTILIZAÇÃO ILIMITADA- FI: KÄYTTÖÄ EI RAJOITETTU- SV: OBEGRÄNSAD ANVÄNDNING- CS: NEOMEZENÉ POUZITI- HU: KORLÁTOZÁS ALÁ NEM ESO HASZNÁLAT- IS: ÓTAKMÖRKU NOTKUN- NO: UBEGRENSET BRUK- PL: NIEOGRANICZONA WAZNOSC- SK: NEOBMEDZENÉ POUZITIEΠΑΡΑΡΤΗΜΑ ΒΠροσάρτημα ΙΙΚΟΙΝΟΤΙΚΟΣ ΧΑΡΑΚΤΗΡΑΣ ΤΩΝ ΕΜΠΟΡΕΥΜΑΤΩΝ ΚΑΙ ΔΙΑΤΑΞΕΙΣ ΓΙΑ ΤΟ ΕΥΡΩΆρθρο 1Το παρόν προσάρτημα καθορίζει τον τρόπο εφαρμογής της σύμβασης και του προσαρτήματος Ι σχετικά με τον κοινοτικό χαρακτήρα των εμπορευμάτων και τη χρήση του ευρώ.ΤΙΤΛΟΣ ΙΚΟΙΝΟΤΙΚΟΣ ΧΑΡΑΚΤΗΡΑΣ ΤΩΝ ΕΜΠΟΡΕΥΜΑΤΩΝΚΕΦΑΛΑΙΟ ΙΠεδίο εφαρμογήςΆρθρο 21. Η απόδειξη του κοινοτικού χαρακτήρα είναι δυνατό να πραγματοποιηθεί σύμφωνα με τον παρόντα τίτλο, μόνον όταν τα οικεία εμπορεύματα μεταφέρονται απευθείας από ένα συμβαλλόμενο μέρος σε άλλο.Θεωρούνται ως μεταφερόμενα απευθείας από ένα συμβαλλόμενο μέρος σε άλλο:α) τα εμπορεύματα που μεταφέρονται χωρίς να διέρχονται μέσω του εδάφους τρίτης χώρας·β) τα εμπορεύματα που μεταφέρονται μέσω του εδάφους μιας ή περισσότερων τρίτων χωρών, εφόσον η διέλευση μέσω των εν λόγω χωρών πραγματοποιείται βάσει ενιαίου τίτλου μεταφοράς, που έχει εκδοθεί σε συμβαλλόμενο μέρος.2. Ο παρών τίτλος δεν εφαρμόζεται στα εμπορεύματα:α) τα οποία προορίζονται για εξαγωγή εκτός των συμβαλλομένων μερώνήβ) που μεταφέρονται σύμφωνα με τη διαδικασία για τη διεθνή μεταφορά εμπορευμάτων υπό την κάλυψη δελτίων TIR, εκτός εάν:- τα εμπορεύματα που πρέπει να εκφορτωθούν στο έδαφος συμβαλλόμενου μέρους μεταφέρονται μαζί με εμπορεύματα που θα εκφορτωθούν σε τρίτη χώραή- τα εμπορεύματα μεταφέρονται από ένα συμβαλλόμενο μέρος σε άλλο μέσω τρίτης χώρας.3. Ο παρών τίτλος εφαρμόζεται, στις ταχυδρομικές αποστολές (στις οποίες περιλαμβάνονται τα ταχυδρομικά δέματα), που αποστέλλονται από ταχυδρομείο ενός συμβαλλόμενου μέρους σε ταχυδρομείο άλλου συμβαλλόμενου μέρους.ΚΕΦΑΛΑΙΟ ΙΙΑπόδειξη του κοινοτικού χαρακτήραΑρμόδια υπηρεσίαΆρθρο 3Κατά την έννοια του παρόντος κεφαλαίου, ως "αρμόδια υπηρεσία" νοούνται οι αρχές που είναι αρμόδιες για τη βεβαίωση του κοινοτικού χαρακτήρα των εμπορευμάτων.Γενικές διατάξειςΆρθρο 41. Η απόδειξη του κοινοτικού χαρακτήρα των εμπορευμάτων που δεν κυκλοφορούν στο πλαίσιο της διαδικασίας Τ2 μπορεί να πραγματοποιηθεί με ένα από τα έγγραφα που προβλέπονται στο παρόν κεφάλαιο.2. Όταν πληρούνται οι προϋποθέσεις για την έκδοσή του, το έγγραφο που χρησιμοποιείται για την αιτιολόγηση του κοινοτικού χαρακτήρα των εμπορευμάτων είναι δυνατό να εκδίδεται εκ των υστέρων. Σ' αυτή την περίπτωση, φέρει με κόκκινα γράμματα μία από τις ακόλουθες μνείες:- ES: Expedido a posteriori- DA: Udstedt efterfølgende- DE: Nachträglich ausgestellt- EL: Εκδοθέν εκ των υστέρων- EN: Issued retroactively- FR: Delivré a posteriori- IT: Rilasciato a posteriori- NL: Achteraf afgegeven- PT: Emitido a posteriori- FI: Annettu jälkikäteen- SV: Utfärdat i efterhand- CS: Vystaveno dodatecne- HU: Utólag kiállítva- IS: Útgefið eftir à- NO: Utstedt i etterhånd- PL: Wystawiony z moca wsteczna- SK: Vyhotovené dodatocneΤΜΗΜΑ 1ΠΑΡΑΣΤΑΤΙΚΟ T2LΟρισμόςΆρθρο 51. Ο κοινοτικός χαρακτήρας των εμπορευμάτων αποδεικνύεται, υπό τις προϋποθέσεις που ακολουθούν, με την προσκόμιση παραστατικού T2L.2. Ως παραστατικό T2L νοείται κάθε έγγραφο που φέρει το σύμβολο "T2L" ή "T2LF".Χρησιμοποιούμενο έντυποΆρθρο 61. Το παραστατικό T2L συντάσσεται επί εντύπου που είναι σύμφωνο με ένα από τα υποδείγματα που


text: περιλαμβάνονται στο προσάρτημα ΙΙΙ.2. Το εν λόγω έντυπο μπορεί να συνοδεύεται, αν κριθεί σκόπιμο, από ένα ή περισσότερα συμπληρωματικά έντυπα σύμφωνα με τα υποδείγματα, τα οποία περιλαμβάνονται στο προσάρτημα ΙΙΙ και αποτελούν αναπόσπαστο μέρος του παραστατικού T2L.3. Είναι δυνατό να χρησιμοποιηθούν, αντί των συμπληρωματικών εντύπων, οι πίνακες φόρτωσης που έχουν καταρτιστεί σύμφωνα με το υπόδειγμα που περιλαμβάνεται στο προσάρτημα ΙΙΙ ως περιγραφικό μέρος του παραστατικού T2L, του οποίου αποτελούν αναπόσπαστο μέρος.4. Τα έντυπα που αναφέρονται στις παραγράφους 1 έως 3 συμπληρώνονται σύμφωνα με το προσάρτημα ΙΙΙ. Τυπώνονται και συμπληρώνονται σε μια από τις επίσημες γλώσσες των συμβαλλομένων μερών που γίνεται αποδεκτή από τις αρμόδιες αρχές.Ειδικοί πίνακες φόρτωσηςΆρθρο 71. Οι αρμόδιες αρχές έχουν τη δυνατότητα να επιτρέπουν σε κάθε πρόσωπο που πληροί τους όρους του άρθρου 49 του προσαρτήματος Ι να χρησιμοποιεί ως πίνακες φόρτωσης πίνακες που δεν πληρούν όλες τις προϋποθέσεις του προσαρτήματος ΙΙΙ.2. Το δεύτερο εδάφιο της παραγράφου 1 και οι παράγραφοι 2 και 3 του άρθρου 62 του προσαρτήματος Ι εφαρμόζονται κατ' αναλογία.Έκδοση του παραστατικού T2LΆρθρο 81. Με την επιφύλαξη του άρθρου 19, το παραστατικό T2L εκδίδεται σε ένα μόνο αντίτυπο.2. Το παραστατικό T2L και, κατά περίπτωση, το ή τα χρησιμοποιούμενα συμπληρωματικά παραστατικά ή ο πίνακας ή οι πίνακες φόρτωσης, θεωρούνται, μετά από αίτηση του ενδιαφερομένου, από το αρμόδιο τελωνείο. Στη θεώρηση πρέπει να περιλαμβάνονται τα ακόλουθα στοιχεία, που αναγράφονται, στο μέτρο του δυνατού, στη θέση "Γ. Τελωνείο αναχώρησης" των εν λόγω παραστατικών:α) για το παραστατικό T2L, το όνομα και η σφραγίδα του αρμόδιου τελωνείου, η υπογραφή υπαλλήλου του εν λόγω τελωνείου, η ημερομηνία θεώρησης και είτε ο αριθμός πρωτοκόλλου είτε ο αριθμός της διασάφησης αποστολής ή εξαγωγής, αν απαιτείται τέτοια διασάφηση·β) για το συμπληρωματικό παραστατικό ή τον πίνακα φόρτωσης, ο αριθμός που εμφαίνεται στο παραστατικό T2L. Ο αριθμός αυτός πρέπει να αναγράφεται είτε με σφραγίδα που φέρει την ονομασία του αρμόδιου τελωνείου είτε με το χέρι. Στην τελευταία περίπτωση, ο αριθμός πρέπει να συνοδεύεται από την επίσημη σφραγίδα του εν λόγω τελωνείου.Τα παραστατικά αυτά παραδίδονται στον ενδιαφερόμενο, μόλις ολοκληρωθούν οι διατυπώσεις σχετικά με την αποστολή των εμπορευμάτων στη χώρα προορισμού.ΤΜΗΜΑ 2ΕΜΠΟΡΙΚΑ ΕΓΓΡΑΦΑΤιμολόγιο και έγγραφο μεταφοράςΆρθρο 91. Ο κοινοτικός χαρακτήρας των εμπορευμάτων αποδεικνύεται, υπό τις προϋποθέσεις που ακολουθούν, με την προσκόμιση του τιμολογίου ή του εγγράφου μεταφοράς, που αφορά τα εν λόγω εμπορεύματα.2. Στο τιμολόγιο ή το έγγραφο μεταφοράς που αναφέρεται στην παράγραφο 1 πρέπει να αναγράφονται τουλάχιστον το όνομα και η πλήρης διεύθυνση του αποστολέα/εξαγωγέα ή του ενδιαφερομένου, αν αυτός δεν είναι ο αποστολέας/εξαγωγέας, ο αριθμός, το είδος, τα σήματα και οι αριθμοί των δεμάτων, η περιγραφή των εμπορευμάτων και η μικτή μάζα σε χιλιόγραμμα καθώς και, κατά περίπτωση, οι αριθμοί των εμπορευματοκιβωτίων.Ο ενδιαφερόμενος πρέπει να αναγράφει στο εν λόγω έγγραφο κατά τρόπο εμφανή το σύμβολο "T2L" ή "T2LF", συνοδευόμενο από τη χειρόγραφη υπογραφή του.3. Όταν οι διατυπώσεις διεκπεραιώνονται μέσω δημόσιων ή ιδιωτικών συστημάτων πληροφορικής, οι αρμόδιες αρχές επιτρέπουν στους ενδιαφερόμενους που υποβάλλουν σχετική αίτηση να αντικαταστήσουν τη χειρόγραφη υπογραφή που προβλέπεται στην παράγραφο 2, από άλλη τεχνική εξακρίβωσης της ταυτότητας, η οποία βασίζεται ενδεχομένως στη χρησιμοποίηση


text: κωδικών και έχει τις ίδιες νομικές συνέπειες με τη χειρόγραφη υπογραφή.Η διευκόλυνση αυτή παρέχεται μόνο όταν πληρούνται οι τεχνικές και διοικητικές προϋποθέσεις που έχουν καθοριστεί από τις αρμόδιες αρχές.4. Το τιμολόγιο ή το έγγραφο μεταφοράς δεόντως συμπληρωμένο και υπογεγραμμένο από το διασαφιστή θεωρείται, μετά από αίτησή του, από το αρμόδιο τελωνείο. Η θεώρηση αυτή πρέπει να περιλαμβάνει το όνομα και τη σφραγίδα του αρμόδιου τελωνείου, την υπογραφή υπαλλήλου του εν λόγω τελωνείου, την ημερομηνία θεώρησης και είτε τον αριθμό πρωτοκόλλου είτε τον αριθμό της διασάφησης αποστολής ή εξαγωγής, αν απαιτείται τέτοια διασάφηση.5. Οι διατάξεις του παρόντος άρθρου εφαρμόζονται μόνον εφόσον το τιμολόγιο ή το έγγραφο μεταφοράς αφορούν αποκλειστικά κοινοτικά εμπορεύματα.6. Για την εφαρμογή της παρούσας σύμβασης, το τιμολόγιο ή το έγγραφο μεταφοράς που πληρούν τους όρους και τις διατυπώσεις που αναφέρονται στις παραγράφους 2 έως 5 επέχουν θέση παραστατικού T2L.7. Για την εφαρμογή του άρθρου 9 παράγραφος 4 της σύμβασης, το τελωνείο χώρας ΕΖΕΣ στο έδαφος της οποίας εισέρχονται τα εμπορεύματα συνοδευόμενα από τιμολόγιο ή έγγραφο μεταφοράς που επέχει θέση παραστατικού T2L, μπορεί να επισυνάπτει επικυρωμένο αντίγραφο ή επικυρωμένο φωτοαντίγραφο του εν λόγω τιμολογίου ή εγγράφου μεταφοράς στο παραστατικό Τ2 ή T2L, το οποίο εκδίδει για τα εν λόγω εμπορεύματα.Δηλωτικό ναυτιλιακής εταιρείαςΆρθρο 101. Ο κοινοτικός χαρακτήρας των εμπορευμάτων αποδεικνύεται, υπό τις προϋποθέσεις που ακολουθούν, με την προσκόμιση του δηλωτικού ναυτιλιακής εταιρείας που αφορά τα εν λόγω εμπορεύματα.2. Στο δηλωτικό πρέπει να αναγράφονται τουλάχιστον τα ακόλουθα στοιχεία:α) η επωνυμία και η πλήρης διεύθυνση της ναυτιλιακής εταιρείας,β) την ταυτότητά του,γ) ο τόπος και η ημερομηνία φόρτωσης των εμπορευμάτωνδ) ο τόπος εκφόρτωσης των εμπορευμάτων.Στο δηλωτικό πρέπει, εξάλλου, να αναγράφονται τα ακόλουθα στοιχεία για κάθε αποστολή:α) τα στοιχεία αναφοράς της θαλάσσιας φορτωτικής ή κάθε άλλου εμπορικού εγγράφουβ) ο αριθμός, το είδος, τα σήματα και οι αριθμοί των δεμάτωνγ) η περιγραφή των εμπορευμάτων σύμφωνα με τη συνήθη εμπορική ονομασία τους που περιλαμβάνει όλες τις αναγκαίες μνείες για την εξακρίβωση της ταυτότητάς τους,δ) η μικτή μάζα σε χιλιόγραμμα,ε) ενδεχομένως, οι αριθμοί των εμπορευματοκιβωτίων,στ) τα ακόλουθα σύμβολα για τον χαρακτήρα των εμπορευμάτων:- το σύμβολο "C" (ισοδύναμο του "T2L") ή το σύμβολο "F" (ισοδύναμο του "T2LF") για τα εμπορεύματα των οποίων μπορεί να δικαιολογηθεί ο κοινοτικός χαρακτήρας,- το σύμβολο "Ν" για τα λοιπά εμπορεύματα.3. Το δηλωτικό δεόντως συμπληρωμένο και υπογεγραμμένο από τη ναυτιλιακή εταιρεία θεωρείται, μετά από αίτησή της, από τις αρμόδιες αρχές. Η θεώρηση αυτή περιλαμβάνει το όνομα και τη σφραγίδα του αρμόδιου τελωνείου, την υπογραφή υπαλλήλου του εν λόγω τελωνείου και την ημερομηνία θεώρησης.Ενιαίο δηλωτικόΆρθρο 11Όταν εφαρμόζεται η απλουστευμένη διαδικασία κοινής διαμετακόμισης που προβλέπεται στο άρθρο 112 του προσαρτήματος Ι, η απόδειξη του κοινοτικού χαρακτήρα των εμπορευμάτων επιτυγχάνεται με την αναγραφή του συμβόλου "C" (ισοδύναμου του "T2L") ή του συμβόλου "F" (ισοδύναμου του "T2LF") στο δηλωτικό απέναντι από τα σχετικά είδη.ΤΜΗΜΑ 3ΑΛΛΕΣ ΑΠΟΔΕΙΞΕΙΣ ΚΑΤΑΛΛΗΛΕΣ ΓΙΑ ΟΡΙΣΜΕΝΕΣ ΠΡΑΞΕΙΣΜεταφορές βάσει δελτίου TIR ή δελτίου ΑΤΑΆρθρο 121. Όταν, σε μια από τις περιπτώσεις που αναφέρονται στο άρθρο 2 παράγραφος 2 στοιχείο β), τα εμπορεύματα μεταφέρονται συνοδευόμενα από δελτίο TIR ή από δελτίο ΑΤΑ, ο διασαφιστής μπορεί, για να δικαιολογήσει


text: τον κοινοτικό χαρακτήρα των εμπορευμάτων και με την επιφύλαξη των διατάξεων του άρθρου 2, να θέτει, κατά τρόπο εμφανή, στη θέση που προορίζεται για την περιγραφή των εμπορευμάτων το σύμβολο "T2L" ή "T2LF" συνοδευόμενο από την υπογραφή του σε όλα τα σχετικά φύλλα του χρησιμοποιούμενου δελτίου, πριν από την προσκόμιση αυτού προς θεώρηση στο τελωνείο αναχώρησης. Το σύμβολο "T2L" ή "T2LF" πρέπει να επικυρώνεται, σε όλα τα φύλλα, στα οποία έχει τεθεί, με τη σφραγίδα του τελωνείου αναχώρησης συνοδευόμενη από την υπογραφή του αρμοδίου υπαλλήλου.2. Όταν το δελτίο TIR ή το δελτίο ΑΤΑ περιλαμβάνει ταυτόχρονα κοινοτικά και μη κοινοτικά εμπορεύματα, αυτές οι δύο κατηγορίες εμπορευμάτων πρέπει να αναφέρονται χωριστά και το σύμβολο "T2L" ή "T2LF" πρέπει να τίθεται έτσι, ώστε να αφορά σαφώς μόνον τα κοινοτικά εμπορεύματα.Εμπορεύματα που συνοδεύουν τους ταξιδιώτες ή περιέχονται στις αποσκευές τουςΆρθρο 13Όταν πρέπει να αποδειχθεί ο κοινοτικός χαρακτήρας των εμπορευμάτων που συνοδεύουν τους ταξιδιώτες ή που περιέχονται στις αποσκευές τους, τα εμπορεύματα αυτά θεωρούνται, εφόσον δεν προορίζονται για εμπορικούς σκοπούς, ως κοινοτικά:α) όταν δηλώνονται ως κοινοτικά εμπορεύματα χωρίς να υπάρχει καμία αμφιβολία για την ειλικρίνεια αυτής της δήλωσης·β) στις λοιπές περιπτώσεις, σύμφωνα με τον τρόπο που αναφέρεται στο παρόν κεφάλαιο.ΤΜΗΜΑ 4ΑΠΟΔΕΙΞΗ ΤΟΥ ΚΟΙΝΟΤΙΚΟΥ ΧΑΡΑΚΤΗΡΑ ΤΩΝ ΕΜΠΟΡΕΥΜΑΤΩΝ ΑΠΟ ΕΓΚΕΚΡΙΜΕΝΟ ΑΠΟΣΤΟΛΕΑΕγκεκριμένος αποστολέαςΆρθρο 141. Οι αρμόδιες αρχές κάθε χώρας έχουν την ευχέρεια να επιτρέπουν σε κάθε πρόσωπο, αποκαλούμενο εφεξής "εγκεκριμένος αποστολέας", το οποίο πληροί τις προϋποθέσεις που προβλέπονται στο άρθρο 49 του προσαρτήματος Ι και επιθυμεί να δικαιολογεί τον κοινοτικό χαρακτήρα των εμπορευμάτων μέσω ενός από τα έγγραφα που αναφέρονται στα άρθρα 9 έως 11 αποκαλούμενα εφεξής "εμπορικά έγγραφα" ή μέσω παραστατικού T2L σύμφωνα με το άρθρο 6, να χρησιμοποιεί τα συγκεκριμένα έγγραφα χωρίς να είναι υποχρεωμένο να τα προσκομίζει προς θεώρηση στην αρμόδια υπηρεσία.2. Οι διατάξεις των άρθρων 50 έως 55 του προσαρτήματος Ι εφαρμόζονται κατ' αναλογία στην άδεια που αναφέρεται στην παράγραφο 1.Περιεχόμενο της άδειαςΆρθρο 15Στην άδεια καθορίζονται ιδίως:α) το τελωνείο που είναι αρμόδιο για την προθεώρηση της γνησιότητας, κατά την έννοια του άρθρου 16 παράγραφος 1 στοιχείο α), των εντύπων που χρησιμοποιούνται για την έκδοση των σχετικών παραστατικών·β) οι όροι υπό τους οποίους ο εγκεκριμένος αποστολέας οφείλει να δικαιολογεί τη χρησιμοποίηση των εν λόγω εντύπων·γ) οι εξαιρούμενες κατηγορίες ή διακινήσεις εμπορευμάτων·δ) η προθεσμία εντός της οποίας καθώς και ο τρόπος με τον οποίο ο εγκεκριμένος αποστολέας ενημερώνει την αρμόδια υπηρεσία για να είναι δυνατόν να διενεργηθεί, ενδεχομένως, έλεγχος πριν από την αναχώρηση των εμπορευμάτων.Προθεώρηση των εντύπων και διατυπώσεις κατά την αναχώρησηΆρθρο 161. Στην άδεια ορίζεται ότι η πρόσθια όψη των σχετικών εμπορικών εγγράφων ή η θέση "Γ. Τελωνείο αναχώρησης" στην πρόσθια όψη των εντύπων που χρησιμοποιούνται για τη σύνταξη του παραστατικού T2L και, κατά περίπτωση, του ή των συμπληρωματικών εντύπων απαιτείται:α) να φέρει εκ των προτέρων το αποτύπωμα της σφραγίδας της υπηρεσίας που αναφέρεται στο άρθρο 15 παράγραφος 1 στοιχείο α) και την υπογραφή υπαλλήλου του εν λόγω τελωνείουήβ) να φέρει με φροντίδα του εγκεκριμένου αποστολέα αποτύπωμα της ειδικής μεταλλικής σφραγίδας που έχουν εγκρίνει οι αρμόδιες αρχές σύμφωνα με το υπόδειγμα του παραρτήματος Γ1 του


text: προσαρτήματος ΙΙΙ. Το αποτύπωμα της εν λόγω σφραγίδας μπορεί να είναι προεκτυπωμένο στα έντυπα, εφόσον η εκτύπωση έχει ανατεθεί σε εγκεκριμένο για τον σκοπό αυτό τυπογραφείο.Εφαρμόζονται κατ' αναλογία οι διατάξεις του άρθρου 68 του προσαρτήματος Ι.2. Το αργότερο τη στιγμή αποστολής των εμπορευμάτων, ο εγκεκριμένος αποστολέας υποχρεούται να συμπληρώσει και να υπογράψει το έντυπο. Οφείλει, εξάλλου, να αναγράφει στη θέση "Δ. Έλεγχος από το τελωνείο αναχώρησης" του παραστατικού T2L ή σε εμφανές σημείο του χρησιμοποιούμενου εμπορικού εγγράφου, το αρμόδιο τελωνείο, την ημερομηνία έκδοσης του παραστατικού καθώς και μία από τις ακόλουθες μνείες:- ES: Expedido autorizado- DA: Godkendt afsender- DE: Zugelassener Versender- EL: Εγκεκριμένος αποστολέας- EN: Authorised consignor- FR: Expéditeur agréé- IT: Speditore autorizzato- NL: Toegelaten afzender- PT: Expedidor autorizado- FI: Valtuutettu lähettäjä- SV: Godkänd avsändare- CS: Schválený odesílatel- HU: Engedélyezett feladó- IS: Viðurkenndur sendandi- NO: Autorisert avsender- PL: Upowazniony nadawca- SK: Schválený odosielatel'Απαλλαγή από την υποχρέωση υπογραφήςΆρθρο 171. Είναι δυνατό να δοθεί άδεια στον εγκεκριμένο αποστολέα να μην υπογράφει τα χρησιμοποιούμενα εμπορικά έγγραφα ή τα παραστατικά T2L, που φέρουν το αποτύπωμα της ειδικής σφραγίδας, που προβλέπεται στο παράρτημα Γ1 του προσαρτήματος ΙΙΙ και που έχουν εκδοθεί μέσω ολοκληρωμένου συστήματος ηλεκτρονικής ή αυτόματης επεξεργασίας δεδομένων. Η άδεια αυτή μπορεί να παρέχεται εφόσον ο εγκεκριμένος αποστολέας έχει προηγουμένως υποβάλει στις αρχές αυτές γραπτή δέσμευση, με την οποία αναλαμβάνει την ευθύνη για τις νομικές συνέπειες που απορρέουν από την έκδοση όλων των εμπορικών εγγράφων ή των παραστατικών T2L, τα οποία φέρουν την ειδική σφραγίδα.2. Τα παραστατικά T2L ή τα εμπορικά έγγραφα που έχουν εκδοθεί σύμφωνα με την παράγραφο 1 πρέπει να φέρουν, αντί για την υπογραφή του εγκεκριμένου αποστολέα, μία από τις ακόλουθες μνείες:- ES: Dispensa de firma- DA: Fritaget for underskrift- DE: Freistellung von der Unterschriftsleistung- EL: Δεν απαιτείται υπογραφή- EN: Signature waived- FR: Dispense de signature- IT: Dispensa dalla firma- NL: Van ondertekening vrijgesteld- PT: Dispensada a assinatura- FI: Vapautettu allekirjoituksesta- SV: Befriad från underskrift- CS: Osvobození od podpisu- HU: Aláírás alóli mentesség- IS: Undanbegið undirskrift- NO: Fritatt for underskrift- PL: Zwolniony ze skadania podpisu- SK: Oslobodenie od podpisuΔηλωτικό της ναυτιλιακής εταιρείας εκδοθέν εκ των υστέρωνΆρθρο 181. Οι αρμόδιες αρχές των χωρών έχουν την ευχέρεια να επιτρέπουν στις ναυτιλιακές εταιρείες να εκδίδουν το δηλωτικό που χρησιμοποιείται για την απόδειξη του κοινοτικού χαρακτήρα των εμπορευμάτων το αργότερο την επαύριον της αναχώρησης του σκάφους και, οπωσδήποτε, πριν από την άφιξή του στο λιμένα προορισμού.2. Η άδεια που αναφέρεται στην παράγραφο 1 παρέχεται μόνο στις διεθνείς ναυτιλιακές εταιρείες, οι οποίες:α) πληρούν τους όρους του άρθρου 49 του προσαρτήματος Ι· κατά παρέκκλιση, ωστόσο, του άρθρου 49 παράγραφος 1 στοιχείο α) οι ναυτιλιακές εταιρείες είναι δυνατό να μην είναι εγκατεστημένες σε συμβαλλόμενο μέρος, αν διαθέτουν σ' αυτό περιφερειακό γραφείο.καιβ) χρησιμοποιούν συστήματα ηλεκτρονικής ανταλλαγής δεδομένων για τη διαβίβαση των πληροφοριών μεταξύ των λιμένων αναχώρησης και προορισμού στα εδάφη των συμβαλλομένων μερώνκαιγ) εκτελούν σημαντικό αριθμό δρομολογίων μεταξύ των χωρών στο πλαίσιο αναγνωρισμένων διαδρομών.3. Μετά την παραλαβή της αίτησης, οι αρμόδιες αρχές του κράτους μέλους στο οποίο είναι εγκατεστημένη η ναυτιλιακή εταιρεία, ενημερώνουν τις λοιπές χώρες, στο έδαφος των


text: οποίων βρίσκονται οι προβλεπόμενοι λιμένες αναχώρησης και προορισμού.Εφόσον δεν υπάρξουν αντιρρήσεις εντός 60 ημερών από την ημερομηνία της γνωστοποίησης, οι αρμόδιες αρχές επιτρέπουν την απλουστευμένη διαδικασία που περιγράφεται στην παράγραφο 4.Η άδεια αυτή ισχύει στις ενδιαφερόμενες χώρες και εφαρμόζεται μόνο στις πράξεις διαμετακόμισης μεταξύ των λιμένων που αναφέρονται στην εν λόγω άδεια.4. Η απλουστευμένη διαδικασία εφαρμόζεται ως εξής:α) το δηλωτικό στο λιμένα αναχώρησης διαβιβάζεται με σύστημα ηλεκτρονικής ανταλλαγής δεδομένων στο λιμένα προορισμού,β) η ναυτιλιακή εταιρεία αναγράφει στο δηλωτικό τις μνείες που αναφέρονται στο άρθρο 10 παράγραφος 2,γ) αντίτυπο του δηλωτικού που έχει διαβιβαστεί με σύστημα ηλεκτρονικής ανταλλαγής δεδομένων υποβάλλεται, κατόπιν σχετικής αιτήσεως, το αργότερο την πρώτη εργάσιμη ημέρα μετά την αναχώρηση του σκάφους στις αρμόδιες αρχές του λιμένα αναχώρησης και οπωσδήποτε πριν από την άφιξη του σκάφους στο λιμένα προορισμού,δ) αντίτυπο του δηλωτικού που έχει διαβιβαστεί με σύστημα ηλεκτρονικής ανταλλαγής δεδομένων υποβάλλεται στις αρμόδιες αρχές του λιμένα προορισμού,ε) οι αρμόδιες αρχές του λιμένα αναχώρησης διεξάγουν, με τη μορφή λογιστικού ελέγχου, ελέγχους βασιζόμενους σε ανάλυση κινδύνων,στ) οι αρμόδιες αρχές του λιμένα προορισμού διεξάγουν, με τη μορφή λογιστικού ελέγχου, ελέγχους βασιζόμενους σε ανάλυση κινδύνων και, εφόσον κρίνεται αναγκαίο, αποστέλλουν λεπτομερή στοιχεία σχετικά με τα δηλωτικά στις αρμόδιες αρχές του λιμένα αναχώρησης προς επαλήθευση.5. Με την επιφύλαξη των διατάξεων του τίτλου IV του προσαρτήματος Ι:- η ναυτιλιακή εταιρεία γνωστοποιεί στις αρμόδιες αρχές κάθε παράβαση ή παρατυπία,- οι αρμόδιες αρχές του λιμένα προορισμού γνωστοποιούν, το ταχύτερο δυνατό, στις αρμόδιες αρχές του λιμένα αναχώρησης και στην αρχή έκδοσης της άδειας κάθε παράβαση ή παρατυπία.Υποχρέωση έκδοσης αντιγράφουΆρθρο 19Ο εγκεκριμένος αποστολέας υποχρεούται να εκδίδει αντίγραφο κάθε παραστατικού T2L ή κάθε εμπορικού εγγράφου το οποίο εκδίδεται βάσει του παρόντος τμήματος. Οι αρμόδιες αρχές καθορίζουν τους τρόπους σύμφωνα με τους οποίους το εν λόγω αντίγραφο προσκομίζεται για λόγους ελέγχου και φυλάσσεται τουλάχιστον επί δύο έτη.Έλεγχος του εγκεκριμένου αποστολέαΆρθρο 20Οι αρμόδιες αρχές έχουν τη δυνατότητα να πραγματοποιούν, όσον αφορά τον εγκεκριμένο αποστολέα, οποιουσδήποτε ελέγχους θεωρούν απαραίτητους. Οι αποστολείς οφείλουν να προσφέρουν τη συνδρομή τους για τον σκοπό αυτό και να παρέχουν τις αναγκαίες πληροφορίες.ΚΕΦΑΛΑΙΟ ΙΙΙΑμοιβαία συνδρομήΆρθρο 21Οι αρμόδιες αρχές των χωρών παρέχουν αμοιβαία συνδρομή για τον έλεγχο της αυθεντικότητας και της ακρίβειας των εγγράφων, καθώς και της κανονικότητας των τρόπων οι οποίοι χρησιμοποιούνται, σύμφωνα με τις διατάξεις του παρόντος κεφαλαίου, για την απόδειξη του κοινοτικού χαρακτήρα των εμπορευμάτων.ΤΙΤΛΟΣ ΙΙΔΙΑΤΑΞΕΙΣ ΓΙΑ ΤΟ ΕΥΡΩΆρθρο 221. Η αντιστοιχία αξίας σε εθνικά νομίσματα των ποσών σε ευρώ που αναφέρονται στον παρόντα κανονισμό υπολογίζεται με βάση τη συναλλαγματική ισοτιμία που ισχύει την πρώτη εργάσιμη ημέρα του Οκτωβρίου με έναρξη εφαρμογής την 1η Ιανουαρίου του επόμενου έτους.Αν για δεδομένο εθνικό νόμισμα δεν υπάρχει τέτοια ισοτιμία, εφαρμόζεται για το νόμισμα αυτό η ισοτιμία της πρώτης ημέρας για την οποία δημοσιεύθηκε ισοτιμία μετά την πρώτη εργάσιμη ημέρα του Οκτωβρίου. Αν μετά την πρώτη εργάσιμη ημέρα του Οκτωβρίου δεν δημοσιεύθηκε τέτοια ισοτιμία, εφαρμοστέα ισοτιμία είναι εκείνη της τελευταίας ημέρας πριν από την ημερομηνία αυτή, για την οποία δημοσιεύθηκε ισοτιμία.2. Η ισοτιμία του ευρώ που πρέπει να λαμβάνεται υπόψη για την εφαρμογή της παραγράφου 1, είναι εκείνη που ισχύει κατά


text: την ημερομηνία καταχώρησης της δήλωσης κοινής διαμετακόμισης που καλύπτεται από τον ή τους τίτλους κατ' αποκοπή εγγύησης σύμφωνα με το άρθρο 14 παράγραφος 4 του προσαρτήματος Ι.ΠΑΡΑΡΤΗΜΑ ΓΠροσάρτημα ΙΙΙΔΗΛΩΣΕΙΣ ΔΙΑΜΕΤΑΚΟΜΙΣΗΣ ΚΑΙ ΑΛΛΑ ΕΓΓΡΑΦΑΆρθρο 1Στο παρόν προσάρτημα παρατίθενται οι διατάξεις, τα έντυπα και τα υποδείγματα που είναι αναγκαία για τη σύνταξη των δηλώσεων και των άλλων εγγράφων που χρησιμοποιούνται στο πλαίσιο του καθεστώτος κοινής διαμετακόμισης σύμφωνα με τα προσαρτήματα Ι και ΙΙ.ΤΙΤΛΟΣ ΙΕΝΤΥΠΑ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ ΔΙΑΜΕΤΑΚΟΜΙΣΗΣ Η ΤΟΥ ΕΓΓΡΑΦΟΥ ΠΟΥ ΔΗΛΩΝΕΙ ΤΟΝ ΚΟΙΝΟΤΙΚΟ ΧΑΡΑΚΤΗΡΑ ΤΩΝ ΕΜΠΟΡΕΥΜΑΤΩΝΆρθρο 21. Τα έντυπα επί των οποίων συμπληρώνονται η δήλωση διαμετακόμισης ή το παραστατικό που αποδεικνύει τον κοινοτικό χαρακτήρα των εμπορευμάτων, συμφωνούν με τα υποδείγματα που παρατίθενται στα παραρτήματα Α1 έως Α4 του παρόντος προσαρτήματος.2. Οι ενδείξεις που περιλαμβάνονται στα εν λόγω έντυπα πρέπει να εμφανίζονται με τη μέθοδο της αυτόματης αντιγραφής:α) για τα παραρτήματα Α1 και Α3, στα αντίτυπα του παραρτήματος Α5·β) για τα παραρτήματα Α2 και Α4, στα αντίτυπα του παραρτήματος Α6.3. Τα έντυπα συμπληρώνονται και χρησιμοποιούνται:α) ως δηλώσεις διαμετακόμισης, σύμφωνα με τις οδηγίες που περιλαμβάνονται στο παράρτημα Α7·β) ως έγγραφο που αποδεικνύει τον κοινοτικό χαρακτήρα των εμπορευμάτων, σύμφωνα με τις οδηγίες που περιλαμβάνονται στο παράρτημα Α8.Και στις δύο περιπτώσεις πρέπει να γίνεται χρήση, εφόσον κρίνεται σκόπιμο, των κωδικών του παραρτήματος Α9.Άρθρο 31. Τα έντυπα τυπώνονται σε χαρτί γραφής διαβρεγμένο με κόλλα, το οποίο αντιγράφεται αυτόματα, και έχει βάρος τουλάχιστον 40 g ανά τετραγωνικό μέτρο. Το χαρτί αυτό πρέπει να είναι αδιαφανές ώστε τα στοιχεία που αναγράφονται στη μία πλευρά να μην καθιστούν δυσανάγνωστες τις ενδείξεις που αναγράφονται στην άλλη πλευρά, και η ανθεκτικότητά του πρέπει να είναι τόση ώστε με κανονική χρήση να μην σχίζεται ούτε να τσαλακώνεται. Το χαρτί αυτό είναι λευκό για όλα τα αντίτυπα. Εντούτοις, όσον αφορά τα αντίτυπα που χρησιμοποιούνται για τη διαμετακόμιση (1, 4 και 5), οι θέσεις αριθ. 1 (με εξαίρεση το μεσαίο τετραγωνίδιο), 2, 3, 4, 5, 6, 8, 15, 17, 18, 19, 21, 25, 27, 31, 32, 33 (όσον αφορά το πρώτο τετραγωνίδιο αριστερά), 35, 38, 40, 44, 50, 51, 52, 53, 55 και 56 έχουν πράσινο χρώμα. Τα έντυπα τυπώνονται με μελάνη πράσινου χρώματος.2. Τα διάφορα αντίτυπα των εντύπων διακρίνονται μεταξύ τους λόγω του διαφορετικού χρωματισμού τους, ως εξής:α) στα έντυπα που συμφωνούν με τα υποδείγματα των παραρτημάτων Α1 και Α3:- τα αντίτυπα 1, 2, 3 και 5 φέρουν στο δεξί άκρο συνεχές περιθώριο χρώματος κόκκινου, πράσινου, κίτρινου και μπλε, αντίστοιχα·- τα αντίτυπα 4, 6, 7 και 8 φέρουν στο δεξί άκρο διακεκομμένο περιθώριο χρώματος μπλε, κόκκινου, πράσινου, και κίτρινου, αντίστοιχα·β) στα έντυπα που συμφωνούν με τα υποδείγματα των παραρτημάτων Α2 και Α4, τα αντίτυπα 1/6, 2/7, 3/8 και 4/5 φέρουν στο δεξί άκρο συνεχές περιθώριο και, δεξιά αυτού, διακεκομμένο περιθώριο χρώματος κόκκινου, πράσινου, κίτρινου και μπλε, αντίστοιχα.Το πλάτος των περιθωρίων αυτών είναι περίπου 3 mm. Το διακεκομμένο περιθώριο αποτελείται από διαδοχικά τετραγωνίδια πλευράς 3 mm τα οποία απέχουν μεταξύ τους κατά 3 mm.3. Οι διαστάσεις των εντύπων είναι 210 × 297 mm, αλλά γίνονται αποδεκτά και όσα έχουν


text: μέγιστη απόκλιση 5 mm λιγότερο και 8 mm περισσότερο, όσον αφορά το μήκος.4. Τα συμβαλλόμενα μέρη μπορούν να απαιτούν να αναγράφονται στα εν λόγω έντυπα είτε το όνομα και η διεύθυνση του τυπογράφου είτε ένα σήμα που να επιτρέπει την αναγνώρισή του.5. Στην πάνω αριστερή γωνία του εντύπου τα συμβαλλόμενα μέρη μπορούν να τυπώνουν ένδειξη με την οποία αναγνωρίζεται το εκάστοτε συμβαλλόμενο μέρος. Μπορούν επίσης να τυπώνουν τις λέξεις "ΚΟΙΝΗ ΔΙΑΜΕΤΑΚΟΜΙΣΗ" στη θέση των λέξεων "ΚΟΙΝΟΤΙΚΗ ΔΙΑΜΕΤΑΚΟΜΙΣΗ". Η ύπαρξη τέτοιας ένδειξης ή τυπώματος δεν εμποδίζει την αποδοχή της δήλωσης, όταν το έντυπο αυτό προσκομίζεται σε άλλο συμβαλλόμενο μέρος.Άρθρο 41. Όταν για την τήρηση των διατυπώσεων χρησιμοποιούνται συστήματα πληροφορικής δημόσια ή ιδιωτικά, οι αρμόδιες αρχές επιτρέπουν σε όσους το ζητήσουν να αντικαθιστούν τη χειρόγραφη υπογραφή τους με άλλη τεχνική αναγνώρισης, η οποία μπορεί ενδεχομένως να βασίζεται στη χρησιμοποίηση κωδικών και η οποία έχει τις ίδιες νομικές συνέπειες με τη χρησιμοποίηση της χειρόγραφης υπογραφής. Η διευκόλυνση αυτή παρέχεται μόνο όταν πληρούνται οι τεχνικές και διοικητικές προϋποθέσεις που έχουν καθοριστεί από τις αρμόδιες αρχές.2. Όταν για την τήρηση των διατυπώσεων χρησιμοποιούνται συστήματα πληροφορικής δημόσια ή ιδιωτικά που διεκπεραιώνουν επίσης την έκδοση των δηλώσεων, οι αρμόδιες αρχές μπορούν να προβλέψουν ώστε τα εν λόγω συστήματα να προβαίνουν στην απευθείας πιστοποίηση της γνησιότητας των δηλώσεων που εκδίδονται με τη μέθοδο αυτή, αντί να τίθεται με το χέρι ή με μηχανικό μέσο η σφραγίδα του τελωνείου και η υπογραφή του αρμόδιου υπάλληλου.ΤΙΤΛΟΣ ΙΙΕΝΤΥΠΑ ΑΛΛΑ ΑΠΟ ΤΟ ΕΝΙΑΙΟ ΔΙΟΙΚΗΤΙΚΟ ΕΓΓΡΑΦΟΠίνακες φόρτωσηςΆρθρο 51. Το έντυπο που χρησιμοποιείται για τη σύνταξη του πίνακα φόρτωσης πρέπει να ακολουθεί το υπόδειγμα του παραρτήματος Α10. Συμπληρώνεται σύμφωνα με τις οδηγίες του παραρτήματος Α11.2. Το χαρτί που χρησιμοποιείται για το έντυπο του πίνακα φόρτωσης είναι χαρτί γραφής διαβρεγμένο με κόλλα, βάρους τουλάχιστον 40 g/m2, και η ανθεκτικότητά του σε συνήθη χρήση πρέπει να είναι τέτοια ώστε ούτε να σκίζεται ούτε να τσαλακώνεται. Το χρώμα του χαρτιού μπορεί να επιλέγεται από τους ενδιαφερομένους.3. Οι διαστάσεις του εντύπου είναι 210 × 297 mm, για τους πίνακες φόρτωσης, με ανώτατο επιτρεπόμενο όριο 5 mm λιγότερο και 8 mm περισσότερο όσον αφορά το μήκος.Δελτία διέλευσηςΆρθρο 61. Το έντυπο που χρησιμοποιείται για τη συμπλήρωση του δελτίου διέλευσης πρέπει να ακολουθεί το υπόδειγμα του παραρτήματος Α12.2. Το χαρτί που χρησιμοποιείται για το έντυπο του δελτίου διέλευσης είναι χαρτί γραφής διαβρεγμένο με κόλλα, βάρους τουλάχιστον 40 g/m2, και η ανθεκτικότητά του σε συνήθη χρήση πρέπει να είναι τέτοια ώστε ούτε να σκίζεται ούτε να τσαλακώνεται. Το χαρτί είναι χρώματος λευκού.3. Οι διαστάσεις του εντύπου είναι 210 × 148 mm.Αποδείξεις παραλαβήςΆρθρο 71. Το έντυπο που χρησιμοποιείται για τη συμπλήρωση της απόδειξης παραλαβής πρέπει να είναι σύμφωνο με το υπόδειγμα του παραρτήματος Α13.2. Το χαρτί που χρησιμοποιείται για το έντυπο της απόδειξης παραλαβής είναι χαρτί γραφής διαβρεγμένο με κόλλα, βάρους τουλάχιστον 40 g/m2, και η ανθεκτικότητά του σε συνήθη χρήση πρέπει να είναι τέτοια ώστε ούτε να σκίζεται ούτε να τσαλακώνεται. Το χαρτί είναι χρώματος λευκού.3. Οι διαστάσεις του εντύπου είναι 148 × 105 mm.Τίτλος μεμονωμένης εγγύησηςΆρθρο 81. Το έντυπο που χρησιμοποιείται


text: για τη συμπλήρωση του τίτλου μεμονωμένης εγγύησης συμφωνεί με το υπόδειγμα του παραρτήματος Β3.2. Το χαρτί που χρησιμοποιείται για τα έντυπα των τίτλων μεμονωμένης εγγύησης είναι χαρτί γραφής χωρίς μηχανικούς πολτούς, διαβρεγμένο με κόλλα και βάρους τουλάχιστον 55 g/m2. Το φόντο του χαρτιού καλύπτεται με αποτύπωση συμπλέκτων γραμμών ερυθρού χρώματος οι οποίες καθιστούν εμφανή κάθε παραποίηση με μηχανικά ή χημικά μέσα. Το χαρτί είναι χρώματος λευκού.3. Οι διαστάσεις του εντύπου είναι 148 × 105 mm.4. Στο έντυπο του τίτλου της μεμονωμένης εγγύησης αναγράφεται το ονοματεπώνυμο και η διεύθυνση του τυπογράφου ή φέρει σήμα που επιτρέπει την αναγνώρισή του. Ο τίτλος της κατ' αποκοπή εγγύησης φέρει, εξάλλου, αριθμό σειράς για την εξατομίκευσή του.Πιστοποιητικό συνολικής εγγύησης ή απαλλαγής από την υποχρέωση σύστασης εγγύησηςΆρθρο 91. Τα έντυπα που χρησιμοποιούνται για την κατάρτιση του πιστοποιητικού συνολικής εγγύησης ή απαλλαγής από την υποχρέωση σύστασης εγγύησης, εφεξής καλούμενα "πιστοποιητικό", είναι σύμφωνα με τα υποδείγματα των παραρτημάτων Β5 και Β6. Συμπληρώνονται σύμφωνα με τις οδηγίες που περιλαμβάνονται στο παράρτημα Β7.2. Το χαρτί που χρησιμοποιείται για το έντυπο του πιστοποιητικού είναι χαρτί λευκό γραφής χωρίς μηχανικούς πολτούς και βάρους τουλάχιστον 100 g/m2. Καλύπτεται και από τις δύο πλευρές με αποτύπωση συμπλέκτων γραμμών, οι οποίες καθιστούν εμφανή κάθε παραποίηση με μηχανικά ή χημικά μέσα. Η εκτύπωση αυτή είναι:- πράσινου χρώματος για τα πιστοποιητικά εγγύησης,- χρώματος ανοικτού μπλε για τα πιστοποιητικά απαλλαγής από την υποχρέωση σύστασης εγγύησης.3. Οι διαστάσεις του εντύπου είναι 210 × 148 mm.4. Τα συμβαλλόμενα μέρη αναλαμβάνουν τα ίδια ή αναθέτουν την εκτύπωση των εντύπων των πιστοποιητικών. Κάθε πιστοποιητικό πρέπει να φέρει αύξοντα αριθμό που επιτρέπει την αναγνώρισή του.Κοινές διατάξεις του τίτλου ΙΙΆρθρο 101. Τα έντυπα πρέπει να συμπληρώνονται με γραφομηχανή ή με μηχανογραφική ή παρόμοια μέθοδο. Τα έντυπα των άρθρων 5 έως 7 μπορούν επίσης να συμπληρώνονται, ευανάγνωστα, με το χέρι· στην περίπτωση αυτή, συμπληρώνονται με μελάνι και κεφαλαία γράμματα.2. Τα έντυπα εκδίδονται σε μία από τις επίσημες γλώσσες των συμβαλλόμενων μερών, η οποία είναι αποδεκτή από τις αρμόδιες αρχές της χώρας αναχώρησης. Η διάταξη αυτή δεν ισχύει για τους τίτλους της μεμονωμένης εγγύησης.3. Εφόσον χρειαστεί, οι αρμόδιες αρχές μιας χώρας στην οποία πρέπει να προσκομιστεί το έντυπο, μπορούν να ζητούν τη μετάφρασή του στην επίσημη γλώσσα ή σε μία από τις επίσημες γλώσσες της χώρας αυτής.4. Όσον αφορά το πιστοποιητικό της συνολικής εγγύησης, ή της απαλλαγής από την υποχρέωση σύστασης εγγύησης, η χρησιμοποιούμενη γλώσσα ορίζεται από τις αρμόδιες αρχές της χώρας στην οποία υπάγεται το τελωνείο εγγύησης.5. Τα έντυπα δεν πρέπει να φέρουν ξέσματα ή προσθήκες. Οι εκάστοτε αλλαγές πρέπει να γίνονται με διαγραφή των λανθασμένων ενδείξεων και με προσθήκη, ενδεχομένως, των νέων στοιχείων. Κάθε τέτοια τροποποίηση πρέπει να μονογράφεται από το πρόσωπο που την επιφέρει και να θεωρείται από τις αρμόδιες αρχές.6. Ένα συμβαλλόμενο μέρος μπορεί, με την επιφύλαξη της προηγούμενης σύμφωνης γνώμης των άλλων συμβαλλόμενων μερών και στο βαθμό που αυτό δεν θίγει την ορθή εφαρμογή της σύμβασης, να εφαρμόζει για τα έντυπα που αναφέρονται στον παρόντα τίτλο ειδικά μέτρα με σκοπό να αυξήσει την ασφάλειά τους.ΤΙΤΛΟΣ ΙΙΙΔΗΛΩΣΗ ΔΙΑΜΕΤΑΚΟΜΙΣΗΣ ΚΑΙ ΕΝΤΥΠΑ ΠΟΥ ΑΠΑΙΤΟΥΝΤΑΙ


text: ΓΙΑ ΤΗΝ ΗΛΕΚΤΡΟΝΙΚΗ ΔΙΑΒΙΒΑΣΗ ΔΕΔΟΜΕΝΩΝΔήλωση διαμετακόμισηςΆρθρο 11Η δήλωση διαμετακόμισης που αναφέρεται στο άρθρο 18 παράγραφος 1 του προσαρτήματος Ι είναι σύμφωνη με τη δομή και τις ενδείξεις που αναφέρονται στο παράρτημα Δ1 και περιλαμβάνει τους κωδικούς που αναφέρονται στο παράρτημα Δ2.Έγγραφο διαμετακόμισηςΆρθρο 12Το συνοδευτικό έγγραφο διαμετακόμισης είναι σύμφωνο με το υπόδειγμα και τις ενδείξεις του παραρτήματος Δ3. Καταρτίζεται και χρησιμοποιείται σύμφωνα με τις επεξηγηματικές σημειώσεις του παραρτήματος Δ4.Κατάλογος ειδώνΆρθρο 13Ο κατάλογος ειδών είναι σύμφωνος με το υπόδειγμα και τις ενδείξεις του παραρτήματος Δ5. Καταρτίζεται και χρησιμοποιείται σύμφωνα με τις επεξηγηματικές σημειώσεις του παραρτήματος Δ6.ΠΑΡΑΡΤΗΜΑ Α5ΑΝΤΙΤΥΠΑ ΤΩΝ ΕΝΤΥΠΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΑ ΠΑΡΑΡΤΗΜΑΤΑ Α1 ΚΑΙ Α3 ΤΩΝ ΟΠΟΙΩΝ ΤΑ ΣΤΟΙΧΕΙΑ ΠΡΕΠΕΙ ΝΑ ΑΝΑΓΡΑΦΟΝΤΑΙ ΜΕ ΤΗ ΜΕΘΟΔΟ ΤΗΣ ΑΥΤΟΜΑΤΗΣ ΑΝΤΙΓΡΑΦΗΣ(αρχίζοντας από το αντίτυπο αριθ. 1)>ΘΕΣΗ ΠΙΝΑΚΑ>ΠΑΡΑΡΤΗΜΑ Α6ΑΝΤΙΤΥΠΑ ΤΩΝ ΕΝΤΥΠΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΑ ΠΑΡΑΡΤΗΜΑΤΑ Α2 ΚΑΙ Α4 ΤΩΝ ΟΠΟΙΩΝ ΤΑ ΣΤΟΙΧΕΙΑ ΠΡΕΠΕΙ ΝΑ ΑΝΑΓΡΑΦΟΝΤΑΙ ΜΕ ΤΗ ΜΕΘΟΔΟ ΤΗΣ ΑΥΤΟΜΑΤΗΣ ΑΝΤΙΓΡΑΦΗΣ(αρχίζοντας από το αντίτυπο αριθ. 1/6)>ΘΕΣΗ ΠΙΝΑΚΑ>ΠΑΡΑΡΤΗΜΑ Α7ΟΔΗΓΙΕΣ ΓΙΑ ΤΗ ΧΡΗΣΙΜΟΠΟΙΗΣΗ ΤΩΝ ΕΝΤΥΠΩΝ ΠΟΥ ΧΡΗΣΙΜΕΥΟΥΝ ΓΙΑ ΤΗΝ ΚΑΤΑΡΤΙΣΗ ΤΩΝ ΔΗΛΩΣΕΩΝ ΔΙΑΜΕΤΑΚΟΜΙΣΗΣΤΙΤΛΟΣ IΓΕΝΙΚΕΣ ΠΑΡΑΤΗΡΗΣΕΙΣΑ. Γενική περιγραφήΤα έντυπα που αναφέρονται στα παραρτήματα Α1 έως Α4 του παρόντος προσαρτήματος πρέπει να χρησιμοποιούνται για την υπαγωγή των εμπορευμάτων στο καθεστώς κοινής διαμετακόμισης, εκτός αν η σύμβαση ορίζει άλλως.Όσον αφορά τα έντυπα που αναφέρονται στα παραρτήματα Α1 και Α3 του παρόντος προσαρτήματος, χρησιμοποιούνται μόνο τα αντίτυπα αριθ. 1, 4 και 5:- το αντίτυπο αριθ. 1 φυλάσσεται από τις αρμόδιες αρχές της χώρας αναχώρησης,- το αντίτυπο αριθ. 4 συνοδεύει τα εμπορεύματα και φυλάσσεται από τις αρμόδιες αρχές της χώρας προορισμού,- το αντίτυπο αριθ. 5 συνοδεύει τα εμπορεύματα και αποτελεί το επιστρεφόμενο αντίτυπο για το καθεστώς κοινής διαμετακόμισης.Τα έντυπα που αναφέρονται στα παραρτήματα Α2 και Α4 του παρόντος προσαρτήματος μπορούν επίσης να χρησιμοποιούνται, κυρίως στις περιπτώσεις όπου εφαρμόζεται σύστημα ηλεκτρονικής επεξεργασίας των δηλώσεων. Στην περίπτωση αυτή πρέπει να χρησιμοποιούνται δύο δέσμες, καθεμία από τις οποίες να περιλαμβάνει τουλάχιστον τα αντίτυπα 1/6 και 4/5, η πρώτη δέσμη αντιστοιχεί, ως προς τις πληροφορίες που πρέπει να αναφέρονται, στα προαναφερθέντα αντίτυπα 1 και 4, και η δεύτερη δέσμη στο αντίτυπο 5.Σε παρόμοιες περιπτώσεις πρέπει σε κάθε δέσμη που χρησιμοποιείται να φαίνεται η αρίθμηση των αντίστοιχων αντιτύπων με τη διαγραφή της αρίθμησης των μη χρησιμοποιούμενων αντιτύπων στο περιθώριο.Σε κάθε τέτοια δέσμη, οι πληροφορίες αναπαράγονται στα διάφορα αντίτυπα με αντίγραφο χάρη σε χημική επεξεργασία του χαρτιού.Οι επιχειρήσεις που το επιθυμούν, έχουν επίσης τη δυνατότητα να φροντίζουν απευθείας για την εκτύπωση των δεσμίδων που αντιστοιχούν στις επιλογές τους, εφόσον το χρησιμοποιούμενο έντυπο είναι σύμφωνο προς το επίσημο υπόδειγμα.Η δήλωση διαμετακόμισης υποβάλλεται σε ένα μόνο αντίτυπο στο τελωνείο αναχώρησης όταν η επεξεργασία της γίνεται με συστήματα πληροφορικής.Β. Απαιτούμενες ενδείξειςΤα εν λόγω έντυπα περιέχουν όλα τα στοιχεία που ενδέχεται να ζητήσουν τα διάφορα κράτη. Ορισμένες θέσεις είναι υποχρεωτικό να συμπληρώνονται, ενώ άλλες πρέπει να συμπληρώνονται μόνο αν το απαιτήσει το κράτος στο οποίο γίνονται οι διατυπώσεις. Ως προς αυτές πρέπει να τηρείται το μέρος των οδηγιών αυτών που αναφέρεται στη χρήση των διαφόρων θέσεων. Ο ανώτατος αριθμός θέσεων που μπορούν να χρησιμοποιηθούν είναι ο ακόλουθος:- θέσεις αριθ. 1 (με εξαίρεση


text: τη δεύτερη υποδιαίρεση), 2, 3, 4, 5, 6, 8, 15, 17, 18, 19, 21, 25, 27, 31, 32, 33 (πρώτη υποδιαίρεση), 35, 38, 40, 44, 50, 51, 52, 53, 55, 56 (θέσεις με πράσινο φόντο).Γ. Τρόπος χρησιμοποίησης του εντύπουΤο έντυπο πρέπει να συμπληρωθεί με γραφομηχανή ή με μηχανογραφική ή με παρόμοια μέθοδο, ή χειρόγραφα κατά τρόπο ευανάγνωστο. Στην τελευταία περίπτωση θα συμπληρωθεί με μελάνι και κεφαλαία γράμματα. Για να διευκολυνθεί η συμπλήρωση με τη γραφομηχανή, πρέπει να εισαχθεί σ' αυτή το έντυπο κατά τέτοιο τρόπο ώστε το πρώτο γράμμα του προς εγγραφή στοιχείου στη θέση 2 να τεθεί στη μικρή θέση που βρίσκεται στην πάνω αριστερή γωνία.Τα έντυπα δεν πρέπει να φέρουν ξέσματα ή αλλοιώσεις. Με την επιφύλαξη του άρθρου 25 του προσαρτήματος Ι, οι ενδεχόμενες μετατροπές πρέπει να πραγματοποιούνται με διαγραφή των λανθασμένων στοιχείων και προσθήκη, κατά περίπτωση, των επιθυμητών στοιχείων. Κάθε τέτοια τροποποίηση πρέπει να μονογραφείται από το πρόσωπο που την επιφέρει και να θεωρείται από τις αρμόδιες αρχές. Οι τελευταίες δύνανται όπου κρίνεται σκόπιμο να απαιτούν την κατάρτιση νέας δήλωσης.Τα έντυπα, εξάλλου, είναι δυνατό να συμπληρώνονται με τεχνική μέθοδο αναπαραγωγής και όχι με έναν από τους τρόπους που προαναφέρθηκαν. Είναι, επίσης, δυνατό να ετοιμάζονται και να συμπληρώνονται με τον τρόπο αυτό, εφόσον οι διατάξεις σχετικά με τα υποδείγματα, το χαρτί, τις διαστάσεις των εντύπων, τη γλώσσα που χρησιμοποιείται, το ευανάγνωστο και την απαγόρευση ξεσμάτων, προσθηκών και τροποποιήσεων τηρούνται αυστηρά.Μόνο οι θέσεις που φέρουν αύξοντα αριθμό πρέπει, κατά περίπτωση, να συμπληρώνονται από τον κύριο υπόχρεο. Οι υπόλοιπες θέσεις, που ορίζονται με κεφαλαίο γράμμα, προορίζονται αποκλειστικά για εσωτερική χρήση των διοικητικών υπηρεσιών.Το αντίτυπο που πρέπει να παραμείνει στο τελωνείο αναχώρησης πρέπει να φέρει σε πρωτότυπο την υπογραφή του κυρίου υποχρέου.Στις περιπτώσεις όπου η νομοθεσία απαιτεί την έκδοση συμπληρωματικών αντιγράφων των αντιτύπων της δήλωσης διαμετακόμισης (ιδίως βάσει του άρθρου 12 παράγραφος 1 της σύμβασης ή του άρθρου 34 παράγραφος 3 του προσαρτήματος Ι), ο κύριος υπόχρεος μπορεί να χρησιμοποιεί για το σκοπό αυτό και εφόσον χρειάζεται συμπληρωματικά αντίτυπα ή φωτοαντίγραφα των εν λόγω αντιτύπων.Τα εν λόγω συμπληρωματικά αντίτυπα ή φωτοαντίγραφα πρέπει να υπογράφονται από τον κύριο υπόχρεο, να προσκομίζονται στις αρμόδιες αρχές και να θεωρούνται από αυτές υπό τις ίδιες προϋποθέσεις που ισχύουν για το ίδιο το ενιαίο διοικητικό έγγραφο. Με την επιφύλαξη των ειδικών μνειών που προβλέπει η νομοθεσία, χαρακτηρίζονται ως "αντίγραφα" και γίνονται αποδεκτά από τις αρμόδιες αρχές όπως τα πρωτότυπα έγγραφα, εφόσον η ποιότητα και η δυνατότητα ανάγνωσής τους κρίνονται ικανοποιητικές από τις εν λόγω αρχές.ΤΙΤΛΟΣ IIΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΙΣ ΔΙΑΦΟΡΕΣ ΘΕΣΕΙΣI. Διατυπώσεις στο κράτος αναχώρησηςΘέση 1: ΔήλωσηΟι μνείες που πρέπει να αναφέρονται στην τρίτη υποδιαίρεση της θέσης αυτής είναι οι ακόλουθες:1. εμπορεύματα που κυκλοφορούν στο πλαίσιο της διαδικασίας Τ2:Τ2 ή Τ2F2. εμπορεύματα που κυκλοφορούν στο πλαίσιο της διαδικασίας Τ1:Τ13. αποστολές που αναφέρονται στο άρθρο 19 του προσαρτήματος I:ΤΣτην προκειμένη περίπτωση, διαγράφεται το κενό διάστημα μετά το σύμβολο "Τ".Θέση 2: Αποστολέας/εξαγωγέαςΗ θέση αυτή είναι προαιρετική για τα συμβαλλόμενα μέρη.Αναφέρατε το ονοματεπώνυμο ή την εταιρική επωνυμία καθώς και την πλήρη διεύθυνση του ενδιαφερομένου. Σχετικά με τον αριθμό αναγνώρισης,


text: οι οδηγίες μπορούν να συμπληρωθούν από τα συμβαλλόμενα μέρη (αριθμός αναγνώρισης χορηγείται στον ενδιαφερόμενο από τις αρμόδιες αρχές για φορολογικούς, στατιστικούς ή άλλους λόγους).Σε περίπτωση ομαδικής αποστολής, τα συμβαλλόμενα μέρη έχουν τη δυνατότητα να προβλέπουν την αναγραφή μιας από τις παρακάτω μνείες:- ES: Varios- DA: Diverse- DE: Verschiedene- EL: Διάφορα- EN: Various- FR: Divers- IT: Vari- NL: Diverse- PT: Diversos- FI: Useita- SV: Flera- CS: Ruzní- HU: Többféle- IS: Ýmis- NO: Diverse- PL: Rózne- SK: Rôzniσ' αυτή τη θέση και την προσθήκη της κατάστασης των αποστολέων στη δήλωση διαμετακόμισης.Θέση 3: ΈντυπαΣημειώσατε τον αύξοντα αριθμό της δέσμης και το συνολικό αριθμό χρησιμοποιούμενων δεσμών και συμπληρωματικών εντύπων. Για παράδειγμα, αν προσκομίζονται ένα έντυπο και δύο συμπληρωματικά έντυπα, να αναφέρεται στο έντυπο 1/3, στο πρώτο συμπληρωματικό έντυπο 2/3 και στο δεύτερο συμπληρωματικό έντυπο 3/3.Όταν η δήλωση αναφέρεται μόνο σε ένα είδος (δηλαδή όταν πρέπει να συμπληρωθεί μόνο η θέση "περιγραφή των εμπορευμάτων") δεν πρέπει να σημειώνεται τίποτα στη θέση 3, αλλά να αναγράφεται απλώς ο αριθμός 1 στη θέση αριθ. 5.Όταν αντί για δέσμη 8 αντιτύπων χρησιμοποιούνται δύο δέσμες 4 αντιτύπων οι δύο αυτές δέσμες λογίζονται σαν μία.Θέση 4: Αριθμός πινάκων φόρτωσηςΑναφέρατε αριθμητικώς πόσοι πίνακες φόρτωσης επισυνάπτονται ή πόσοι περιγραφικοί πίνακες εμπορικού χαρακτήρα έχουν εγκριθεί από τις αρμόδιες αρχές.Θέση 5: ΕίδηΣημειώσατε το συνολικό αριθμό ειδών που περιλαμβάνονται στη δήλωση διαμετακόμισης.Θέση 6: Σύνολο δεμάτωνΗ θέση αυτή είναι προαιρετική για τα συμβαλλόμενα μέρη. Σημειώσατε το συνολικό αριθμό των δεμάτων που αποτελούν τη συγκεκριμένη αποστολή.Θέση 8: ΠαραλήπτηςΣημειώσατε το ονοματεπώνυμο ή την εταιρική επωνυμία και πλήρη διεύθυνση του προσώπου ή των προσώπων ή εταιρειών, όπου πρέπει να παραδοθούν τα εμπορεύματα. Σε περίπτωση ομαδικής αποστολής, τα συμβαλλόμενα μέρη έχουν τη δυνατότητα να προβλέπουν την αναγραφή σ' αυτή τη θέση μιας από τις μνείες που αναγράφονται στη θέση 2 και την προσθήκη του καταλόγου των παραληπτών στη δήλωση διαμετακόμισης.Τα συμβαλλόμενα μέρη έχουν την ευχέρεια να επιτρέπουν τη μη αναγραφή στοιχείων στην εν λόγω θέση, όταν ο παραλήπτης είναι εγκατεστημένος εκτός του εδάφους των συμβαλλομένων μερών.Η ένδειξη του αριθμού αναγνώρισης δεν είναι υποχρεωτική στο στάδιο αυτό.Θέση 15: Χώρα αποστολής/εξαγωγήςΑναφέρατε το όνομα της χώρας από την οποία αποστέλλονται/εξάγονται τα εμπορεύματα.Θέση 17: Χώρα προορισμούΑναφέρατε το όνομα της σχετικής χώρας.Θέση 18: Ταυτότητα και εθνικότητα του μεταφορικού μέσου κατά την αναχώρησηΑναφέρατε τα στοιχεία εξακρίβωσης της ταυτότητας π.χ. τον ή τους αριθμούς κυκλοφορίας του ή των μεταφορικών μέσων (φορτηγού οχήματος, πλοίου, βαγονιού, αεροπλάνου), επί των οποίων φορτώνονται τα εμπορεύματα κατά την προσκόμισή τους στο τελωνείο αναχώρησης, και στη συνέχεια την εθνικότητά τους (ή την εθνικότητα του μέσου που προωθεί το σύνολο, αν υπάρχουν διάφορα μεταφορικά μέσα), βάσει των προβλεπόμενων κωδικών. Για παράδειγμα, αν χρησιμοποιείται όχημα έλξης και ρυμουλκούμενο με διαφορετικό αριθμό κυκλοφορίας, αναφέρατε τους αριθμούς κυκλοφορίας του οχήματος έλξης και του ρυμουλκούμενου, καθώς και την εθνικότητα του οχήματος έλξης.Σε περίπτωση αποστολής μέσω σταθερών εγκαταστάσεων μεταφοράς δεν σημειώνεται κανένα στοιχείο στη θέση αυτή για τον αριθμό κυκλοφορίας ή την εθνικότητα. Σε περίπτωση σιδηροδρομικής μεταφοράς δεν αναφέρεται η εθνικότητα.Στις λοιπές περιπτώσεις, η δήλωση της εθνικότητας είναι προαιρετική για τα συμβαλλόμενα μέρη.Θέση 19: Εμπορευματοκιβώτιο (Εμπ.)Η θέση αυτή είναι


text: προαιρετική για τα συμβαλλόμενα μέρη.Αναφέρατε, σύμφωνα με τους κωδικούς που προβλέπονται σχετικά, τις αναγκαίες μνείες σχετικά με την αναμενόμενη κατάσταση κατά τη διέλευση των συνόρων του συμβαλλομένου μέρους στο οποίο βρίσκεται το τελωνείο αναχώρησης, όπως είναι γνωστή κατά την υπαγωγή των εμπορευμάτων στο καθεστώς κοινής διαμετακόμισης.Θέση 21: Ταυτότητα και εθνικότητα ενεργού μεταφορικού μέσου που διέρχεται τα σύνοραΗ θέση αυτή είναι προαιρετική για τα συμβαλλόμενα μέρη όσον αφορά την ταυτότητα.Η θέση είναι υποχρεωτική όσον αφορά την εθνικότητα.Εντούτοις, σε περίπτωση σιδηροδρομικής μεταφοράς ή μεταφοράς μέσω σταθερών εγκαταστάσεων, δεν σημειώνεται κανένα στοιχείο σχετικά με τον αριθμό κυκλοφορίας ή την εθνικότητα.Αναφέρατε το είδος (φορτηγό, πλοίο, βαγόνι, αεροπλάνο), και στη συνέχεια την ταυτότητα, σημειώνοντας τον αριθμό κυκλοφορίας ή το όνομα του ενεργού μεταφορικού μέσου (δηλαδή του μέσου προώθησης της μεταφοράς) που αναμένεται να χρησιμοποιηθεί κατά τη διέλευση των συνόρων κατά την έξοδο από το συμβαλλόμενο μέρος στο οποίο βρίσκεται το τελωνείο αναχώρησης, και στη συνέχεια τον κωδικό που αντιστοιχεί στην εθνικότητα του εν λόγω μεταφορικού μέσου, όπως είναι γνωστή κατά την υπαγωγή των εμπορευμάτων στο καθεστώς κοινής διαμετακόμισης.Σε περίπτωση συνδυασμένης μεταφοράς ή εφόσον υπάρχουν διάφορα μεταφορικά μέσα, το ενεργό μεταφορικό μέσο είναι αυτό που εξασφαλίζει την προώθηση του συνόλου. Για παράδειγμα, αν μεταφέρεται φορτηγό επί πλοίου, το ενεργό μεταφορικό μέσο είναι το πλοίο· αν είναι όχημα έλξης και ρυμουλκούμενο, το ενεργό μεταφορικό μέσο είναι το όχημα έλξης κ.λπ.Θέση 25: Τρόπος μεταφοράς στα σύνοραΗ θέση αυτή είναι προαιρετική για τα συμβαλλόμενα μέρη.Αναφέρατε, σύμφωνα με τους κωδικούς που προβλέπονται σχετικά, το είδος του μεταφορικού μέσου που αντιστοιχεί στο ενεργό μεταφορικό μέσο, με το οποίο τα εμπορεύματα αναμένεται ότι θα εγκαταλείψουν το έδαφος του συμβαλλομένου μέρους στο οποίο βρίσκεται το τελωνείο αναχώρησης.Θέση 27: Τόπος φόρτωσηςΗ θέση αυτή είναι προαιρετική για τα συμβαλλόμενα μέρη.Αναφέρατε, ενδεχομένως, υπό μορφή κωδικού αριθμού, εφόσον προβλέπεται, τον τόπο φόρτωσης των εμπορευμάτων που είναι γνωστός κατά την υπαγωγή των εμπορευμάτων στο καθεστώς κοινής διαμετακόμισης, επί του ενεργού μεταφορικού μέσου, με το οποίο πρέπει να διέλθουν τα σύνορα του συμβαλλομένου μέρους στο οποίο βρίσκεται το τελωνείο αναχώρησης.Θέση 31: Δέματα και περιγραφή εμπορευμάτων - σημεία και αριθμοί -αριθμός(οί) εμπορευματοκιβωτίου(ων)- αριθμός και φύση.Σημειώσατε τα σήματα, τους αριθμούς, τον αριθμό και τη φύση των δεμάτων ή, στην ειδική περίπτωση μη συσκευασμένων εμπορευμάτων, αναγράψατε τον αριθμό των εμπορευμάτων που αποτελούν αντικείμενο της δήλωσης ή, ανάλογα με την περίπτωση, μια από τις παρακάτω μνείες:- ES: A granel- DA: Bulk- DE: Lose- EL: Χύμα- EN: Bulk- FR: Vrac- IT: Alla rinfusa- NL: Los gestort- PT: A granel- FI: Irtotavaraa- SV: Bulk- CS: Volne lozeno- HU: Ömlesztett- IS: Vara í lausu- NO: Bulk- PL: Luzem- SK: Vol'neΑναφέρατε σε όλες τις περιπτώσεις τη συνήθη εμπορική ονομασία των εμπορευμάτων· η εν λόγω ονομασία πρέπει να περιλαμβάνει όλες τις αναγκαίες μνείες για την εξακρίβωση της ταυτότητας των εμπορευμάτων· όταν χρειάζεται να συμπληρωθεί η θέση 33 "κωδικός εμπορευμάτων", η εν λόγω ονομασία πρέπει να εκφράζεται με όρους επαρκώς ακριβείς, ώστε να επιτρέπει την κατάταξη των εμπορευμάτων. Στη θέση αυτή πρέπει επίσης να αναγράφονται τα στοιχεία που απαιτεί ενδεχομένως η ειδική νομοθεσία (ειδικοί φόροι κατανάλωσης, κ.λπ.). Σε περίπτωση


text: χρησιμοποίησης εμπορευματοκιβωτίων, στην παρούσα θέση πρέπει να αναφέρονται τα σήματα αναγνώρισης αυτών.Θέση 32: Αριθμός είδουςΑναφέρατε τον αύξοντα αριθμό του εν λόγω είδους σε σχέση με το συνολικό αριθμό των ειδών που δηλώνονται στα χρησιμοποιούμενα έντυπα, όπως ορίζεται στις οδηγίες για τη θέση αριθ. 5.Όταν η διασάφηση αναφέρεται μόνο σε ένα είδος εμπορεύματος, τα συμβαλλόμενα μέρη μπορούν να μην απαιτούν να συμπληρώνεται η θέση αυτή, καθώς ο αριθμός 1 πρέπει να έχει σημειωθεί στη θέση αριθ. 5.Θέση 33: Κωδικός "εμπορεύματα"Η θέση αυτή πρέπει να συμπληρώνεται όταν:- η δήλωση διαμετακόμισης καταρτίζεται από το ίδιο πρόσωπο ταυτόχρονα ή αμέσως μετά από διασάφηση που περιλαμβάνει την αναφορά του κωδικού "εμπορεύματα"ή- όταν η δήλωση διαμετακόμισης αφορά εμπορεύματα που αναφέρονται στο παράρτημα I του προσαρτήματος I.Αναφέρατε τον κωδικό που αντιστοιχεί στα σχετικά εμπορεύματα.Η θέση αυτή πρέπει να συμπληρώνεται στις δηλώσεις διαμετακόμισης Τ2 και Τ2F σε χώρα ΕΖΕΣ μόνον όταν στην προηγούμενη δήλωση διαμετακόμισης αναφέρεται ο κωδικός "εμπορεύματα".Αναγράψατε επομένως τον κωδικό που αναφέρεται στα αντίτυπα της εν λόγω δήλωσης.Στις λοιπές περιπτώσεις, η θέση αυτή συμπληρώνεται προαιρετικά.Θέση 35: Μικτή μάζαΝα αναγραφεί σε χιλιόγραμμα η μικτή μάζα των εμπορευμάτων που περιγράφονται στην αντίστοιχη θέση 31. Μικτή μάζα είναι η σωρευμένη μάζα του εμπορεύματος και όλων των συσκευασιών του, εξαιρουμένων των εμπορευματοκιβωτίων και κάθε άλλου υλικού μεταφοράς.Όταν η δήλωση αφορά περισσότερα του ενός είδη εμπορευμάτων, αρκεί η αναφορά της συνολικής μικτής μάζας στην πρώτη θέση αριθ. 35, ενώ δεν απαιτείται η συμπλήρωση των λοιπών θέσεων αριθ. 35.Θέση 38: Καθαρή μάζαΗ θέση αυτή είναι προαιρετική για τα συμβαλλόμενα μέρη. Να αναγραφεί σε χιλιόγραμμα η καθαρή μάζα των εμπορευμάτων που περιγράφονται στην αντίστοιχη θέση 31. Η καθαρή μάζα είναι η μάζα του εμπορεύματος αφού αφαιρεθεί κάθε συσκευασία.Θέση 40: Συνοπτική δήλωση/προηγούμενο παραστατικόΑναγράψατε τα στοιχεία αναφοράς του προηγούμενου τελωνειακού προορισμού ή των αντίστοιχων τελωνειακών παραστατικών. Αν πρέπει να αναγραφούν περισσότερα του ενός στοιχεία, τα συμβαλλόμενα μέρη έχουν τη δυνατότητα να προβλέπουν την αναγραφή μιας από τις παρακάτω μνείες:- ES: Varios- DA: Diverse- DE: Verschiedene- EL: Διάφορα- EN: Various- FR: Divers- IT: Vari- NL: Diverse- PT: Diversos- FI: Useita- SV: Flera- CS: Ruzné- HU: Többféle- IS: Úmis- NO: Diverse- PL: Rózne- SK: Rôzneσ' αυτή τη θέση και την προσθήκη της συγκεκριμένης κατάστασης με τα στοιχεία αναφοράς στη δήλωση διαμετακόμισης.Θέση 44: Ειδικές μνείες, προσκομιζόμενα έγγραφα, πιστοποιητικά και άδειες.Αναφέρατε τα στοιχεία που απαιτούνται σύμφωνα με τις ειδικές ρυθμίσεις που ισχύουν ενδεχομένως στη χώρα αποστολής/εξαγωγής, καθώς και τα στοιχεία των εγγράφων που προσκομίζονται προς επίρρωση της δήλωσης (τα στοιχεία αυτά μπορεί να είναι, κατά περίπτωση, οι αύξοντες αριθμοί των αντιτύπων ελέγχου Τ5, ο αριθμός της εγκρίσεων/αδειών εξαγωγής, στοιχεία σχετικά με τους κτηνιατρικούς και φυτοϋγειονομικούς κανονισμούς, αριθμός της φορτωτικής κ.λπ.). Η υποδιαίρεση "κωδικός ειδικής μνείας (ΕΜ)" δεν χρειάζεται να συμπληρωθεί.Θέση 50: Κύριος υπόχρεος και εγκεκριμένος αντιπρόσωπος, τόπος, ημερομηνία και υπογραφήΑναφέρατε το ονοματεπώνυμο (ή την εταιρική επωνυμία) και την πλήρη διεύθυνση του κυρίου υποχρέου, καθώς και, εάν υπάρχει, τον αριθμό αναγνώρισης που του χορηγήθηκε από τις αρμόδιες αρχές. Αναφέρατε, ανάλογα με την περίπτωση, το ονοματεπώνυμο (ή την εταιρική επωνυμία) του εγκεκριμένου αντιπροσώπου που υπογράφει για τον κύριο υπόχρεο.Με την επιφύλαξη


text: ενδεχόμενων ειδικών διατάξεων που θα θεσπιστούν σχετικά με τη χρήση της πληροφορικής, το αντίτυπο που προορίζεται για το τελωνείο αναχώρησης πρέπει να φέρει το πρωτότυπο της χειρόγραφης υπογραφής του ενδιαφερομένου. Όταν ο ενδιαφερόμενος είναι νομικό πρόσωπο, ο υπογράφων πρέπει να αναφέρει, μετά την υπογραφή του, το ονοματεπώνυμο και την ιδιότητά του.Θέση 51: Προβλεπόμενα τελωνεία διέλευσης (και χώρες)Αναφέρατε το προβλεπόμενο τελωνείο εισόδου σε κάθε συμβαλλόμενο μέρος, μέσω του οποίου εκτελείται η μεταφορά ή, εφόσον η μεταφορά πρέπει να διέλθει από έδαφος διαφορετικό εκείνου των συμβαλλόμενων μερών, το τελωνείο εξόδου από το οποίο το μεταφερόμενο εμπόρευμα εγκαταλείπει το έδαφος των συμβαλλομένων μερών.Τα τελωνεία διέλευσης αναφέρονται στην κατάσταση των τελωνείων που είναι αρμόδια για τις πράξεις κοινής διαμετακόμισης. Μετά το τελωνείο αναφέρατε τον κωδικό του συγκεκριμένου κράτους.Θέση 52: ΕγγύησηΣημειώσατε, σύμφωνα με τους προβλεπόμενους σχετικούς κωδικούς, το είδος της εγγύησης ή της απαλλαγής από την υποχρέωση σύστασης εγγύησης που χρησιμοποιείται για τη συγκεκριμένη πράξη και στη συνέχεια, εφόσον απαιτείται, τον αριθμό του πιστοποιητικού συνολικής εγγύησης ή απαλλαγής από την υποχρέωση σύστασης εγγύησης, ή του τίτλου μεμονωμένης εγγύησης και, κατά περίπτωση, το τελωνείο εγγύησης.Αν η συνολική εγγύηση, η απαλλαγή από την υποχρέωση σύστασης εγγύησης ή η μεμονωμένη εγγύηση από τριτεγγυητή δεν ισχύει για όλα τα συμβαλλόμενα μέρη, προσθέσατε στο σημείο "δεν ισχύει για" το σχετικό συμβαλλόμενο μέρος ή τα σχετικά συμβαλλόμενα μέρη σύμφωνα με τους προβλεπόμενους για το σκοπό αυτό κωδικούς.Θέση 53: Τελωνείο προορισμού (και χώρα)Αναφέρατε το τελωνείο όπου πρέπει να προσκομισθούν τα εμπορεύματα για να περατωθεί η πράξη διαμετακόμισης. Τα τελωνεία προορισμού αναφέρονται στην κατάσταση των τελωνείων που είναι αρμόδια για τις πράξεις κοινής διαμετακόμισης.Μετά την ονομασία του τελωνείου, αναφέρατε τον κωδικό του σχετικού κράτους.II. Διατυπώσεις κατά τη μεταφοράΑπό τη στιγμή που τα εμπορεύματα εγκαταλείπουν το τελωνείο αναχώρησης, ως τη στιγμή που φτάνουν στο τελωνείο προορισμού, ενδέχεται να χρειαστεί να αναγραφούν ορισμένα στοιχεία στα αντίτυπα αριθ. 4 και 5 της δήλωσης διαμετακόμισης που συνοδεύει τα εμπορεύματα. Τα στοιχεία αυτά αφορούν τη μεταφορά και πρέπει να αναγράφονται στα εν λόγω αντίτυπα από το μεταφορέα που είναι υπεύθυνος για το μεταφορικό μέσο επί του οποίου φορτώθηκαν τα εμπορεύματα ανάλογα με την εξέλιξη των σχετικών ενεργειών. Τα στοιχεία αυτά μπορούν να γράφονται με το χέρι με ευανάγνωστα γράμματα. Στην περίπτωση αυτή, τα εν λόγω αντίτυπα πρέπει να συμπληρώνονται με μελάνι και με κεφαλαία γράμματα.Τα εν λόγω στοιχεία αφορούν τις ακόλουθες θέσεις:- Μεταφορτώσεις: χρησιμοποιείται η θέση αριθ. 55.Θέση 55: ΜεταφορτώσειςΟι τρεις πρώτες γραμμές της θέσης αυτής πρέπει να συμπληρωθούν από το μεταφορέα όταν, κατά τη συγκεκριμένη μεταφορά, τα εν λόγω εμπορεύματα μεταφορτώνονται από ένα μεταφορικό μέσο σε άλλο ή από ένα εμπορευματοκιβώτιο σε άλλο.Ο μεταφορέας πραγματοποιεί τη μεταφόρτωση μόνον αφού λάβει την άδεια των αρμοδίων αρχών της χώρας όπου πρέπει να πραγματοποιηθεί η μεταφόρτωση.Όταν οι αρμόδιες αρχές κρίνουν ότι η πράξη κοινής διαμετακόμισης μπορεί να συνεχιστεί κανονικά και αφού λάβουν, κατά περίπτωση, τα αναγκαία μέτρα, θεωρούν τα αντίτυπα αριθ. 4 και 5 της δήλωσης διαμετακόμισης.- Λοιπά περιστατικά: χρησιμοποιείται η θέση 56.Θέση 56: Άλλα περιστατικά κατά τη μεταφορά:Η θέση αυτή συμπληρώνεται σύμφωνα με τις υποχρεώσεις που ισχύουν στον τομέα


text: της διαμετακόμισης.Εξάλλου, όταν μετά τη φόρτωση των εμπορευμάτων σε ημιρυμουλκό επέρχεται αλλαγή του μοναδικού οχήματος έλξης κατά τη μεταφορά (χωρίς επομένως να γίνει ελιγμός ή μεταφόρτωση των εμπορευμάτων), στη θέση αυτή σημειώνεται ο αριθμός κυκλοφορίας και η εθνικότητα του νέου οχήματος έλξης. Στην περίπτωση αυτή δεν απαιτείται θεώρηση των αρμόδιων αρχών.ΤΙΤΛΟΣ IIIΠΑΡΑΤΗΡΗΣΕΙΣ ΣΧΕΤΙΚΕΣ ΜΕ ΤΑ ΣΥΜΠΛΗΡΩΜΑΤΙΚΑ ΕΝΤΥΠΑΑ. Τα συμπληρωματικά έντυπα μπορούν να χρησιμοποιούνται μόνο αν η δήλωση συμπεριλαμβάνει πολλά είδη (βλέπε θέση αριθ. 5). Πρέπει να προσκομίζονται μαζί με ένα από τα έντυπα που περιλαμβάνονται στο παράρτημα Α1 ή Α2.Β. Οι παρατηρήσεις που αναφέρονται στους προηγούμενους τίτλους I και II ισχύουν και για τα συμπληρωματικά έντυπα.Ωστόσο:- το σύμβολο "T1 bis", "T2 bis" ή "T2F bis" πρέπει να τίθεται στην τρίτη υποδιαίρεση της θέσης 1, ανάλογα με τη διαδικασία κοινής διαμετακόμισης που ισχύει για τα σχετικά εμπορεύματα·- οι θέσεις αριθ. 2 και 8 του συμπληρωματικού εντύπου που περιλαμβάνεται στο παράρτημα Α3 και η θέση 2/8 του συμπληρωματικού εντύπου που περιλαμβάνεται στο παράρτημα Α4 χρησιμοποιούνται προαιρετικά από τα συμβαλλόμενα μέρη και πρέπει να αναφέρουν μόνο το ονοματεπώνυμο και, εάν υπάρχει, τον αριθμό αναγνώρισης του ενδιαφερομένου.Γ. Όταν χρησιμοποιούνται συμπληρωματικά έντυπα:- οι θέσεις "Δέματα και περιγραφή των εμπορευμάτων" που δεν χρησιμοποιούνται πρέπει να διαγράφονται, ώστε να αποκλείεται κάθε μεταγενέστερη χρησιμοποίησή τους·- οι θέσεις 32 "Αριθμός είδους", 33 "Κωδικός εμπορευμάτων", 35 "Μεικτή μάζα (kg)", 38 "Καθαρή μάζα (kg)" και 44 "Ειδικές μνείες/προσκομιζόμενα έγγραφα/πιστοποιητικά και άδειες" του εντύπου της δήλωσης διαμετακόμισης ή του χρησιμοποιούμενου εγγράφου T2L διαγράφονται, ενώ η θέση 31 "Δέματα και περιγραφή των εμπορευμάτων" δεν μπορεί να συμπληρωθεί όσον αφορά την αναφορά των σημάτων, των αριθμών, του αριθμού και της φύσης των δεμάτων και την περιγραφή των εμπορευμάτων. Στη θέση 31 "Δέματα και περιγραφή των εμπορευμάτων" του εντύπου της δήλωσης διαμετακόμισης ή του χρησιμοποιούμενου εγγράφου T2L αναγράφεται ο αύξων αριθμός και το σύμβολο των διαφόρων συμπληρωματικών εντύπων.ΠΑΡΑΡΤΗΜΑ Α8ΟΔΗΓΙΕΣ ΓΙΑ ΤΗ ΧΡΗΣΙΜΟΠΟΙΗΣΗ ΤΩΝ ΕΝΤΥΠΩΝ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΚΑΤΑΡΤΙΣΗ ΤΟΥ ΕΓΓΡΑΦΟΥ ΠΟΥ ΑΠΟΔΕΙΚΝΥΕΙ ΤΟΝ ΚΟΙΝΟΤΙΚΟ ΧΑΡΑΚΤΗΡΑ ΤΩΝ ΕΜΠΟΡΕΥΜΑΤΩΝΑ. Γενική περιγραφή1. Όταν η απόδειξη του κοινοτικού χαρακτήρα των εμπορευμάτων είναι αναγκαία βάσει της σύμβασης, χρησιμοποιείται έντυπο σύμφωνο προς το αντίτυπο αριθ. 4 του υποδείγματος που περιλαμβάνεται στο παράρτημα Α1 του παρόντος προσαρτήματος ή το αντίτυπο 4/5 του υποδείγματος που περιλαμβάνεται στο παράρτημα Α2 του παρόντος προσαρτήματος. Το εν λόγω έντυπο συνοδεύεται, κατά περίπτωση, από ένα ή περισσότερα έντυπα σύμφωνα με το αντίτυπο αριθ. 4 ή το αντίτυπο αριθ. 4/5 του υποδείγματος που περιλαμβάνεται αντίστοιχα στα παραρτήματα Α3 και Α4 του παρόντος προσαρτήματος.2. Μόνο οι θέσεις που βρίσκονται στην κορυφή του εγγράφου κάτω από τον τίτλο "Σημαντική σημείωση", πρέπει να συμπληρωθούν από το ενδιαφερόμενο άτομο.3. Τα έντυπα πρέπει να συμπληρώνονται με γραφομηχανή ή με μηχανογραφική ή με παρόμοια μέθοδο. Είναι δυνατό επίσης να συμπληρώνονται κατά τρόπο ευανάγνωστο με το χέρι, οπότε χρησιμοποιείται μελάνι και κεφαλαία γράμματα.4. Απαγορεύεται να φέρουν ξέσματα ή προσθήκες. Τυχόν τροποποιήσεις πρέπει να γίνονται με τη διαγραφή των εσφαλμένων ενδείξεων και την προσθήκη, κατά περίπτωση, των επιθυμητών ενδείξεων. Οποιαδήποτε αλλαγή που γίνεται με αυτό τον τρόπο πρέπει να μονογράφεται από το πρόσωπο που την